Kundereferencer | SBS VAGT & SECURITY SERVICES\nVi opbygger tætte og langvarige relationer til offentlige såvel som private virksomheder.\nVi leverer altid en god og effektiv service som sikrer, at vores kunder er tilfredse med kvaliteten og udførelsen af den vagt- og sikkerhedstjeneste vi leverer. Derfor har vi også flere tilbagevendende kunder, som er yderst tilfredse med vores services.\nSmå eller store opgaver. Altid samme gode kvalitet\nOiltanking Copenhagen A/S har valgt SBS VAGT & SECURITY til at overvåge brandrisicis ved udførelsen af varmt arbejde på distributionsanlæg og tanklager såvel under som efter arbejdet, herunder brandvagt.\nArrangøren bag Copenhagen Warrior 2018 og 2019, valgt SBS VAGT & SECURITY til at stå for bevogtningen af området.\nKORT & GODT A/S har valgt SBS VAGT & SECURITY som leverandør af Servicevagt til flere af deres butikker. Den primære opgave er forebyggelse af butikstyveri og hindre chikane af personale.\nThe Plant ApS har valgt SBS VAGT & SECURITY som leverandør af vagter til flere af deres events. Den primære opgave er brandsikkerhed under opbygning af udstilling, messe eller event.\nBrøndby Hallen har valgt SBS VAGT & SECURITY som leverandør af temporær vagter under opbygning af udstilling, messe eller event.\nSpillestedet har valgt SBS VAGT & SECURITY som leverandør af vagter til flere af deres events. Den primære opgave er at skabe trygge rammer for gæsterne.\nRosdahl Raadgivning S.M.B.A. har valgt SBS VAGT & SECURITY til at overvåge brandrisicis ved udførelsen af varmt arbejde på distributionsanlæg og tanklager såvel under som efter arbejdet, herunder brandvagt.\nArrangøren bag Påske Tam Tam i Brøndby Hallen 2017, 2018 og 2019, har valgt SBS VAGT & SECURITY til at stå for event sikkerhed og crowd control.\nM-KASTELLET ApS har valgt SBS VAGT & SECURITY som leverandør af vagter til flere af deres events. Den primære opgave er at skabe trygge rammer for gæsterne og forebygge brand.\nHUSET-KBH har valgt SBS VAGT & SECURITY som leverandør af vagter til flere af deres events. Den primære opgave er at skabe trygge rammer for gæsterne.\nHJERTEFORENINGEN har valgt SBS VAGT & SECURITY som leverandør af vagter til flere af deres events. Den primære opgave er at skabe trygge rammer for gæsterne.\nCopenhagen City Beach Club ApS\nhar valgt SBS VAGT & SECURITY som leverandør af vagter til flere af deres events. Den primære opgave er at skabe trygge rammer for gæsterne\nFleste danske bygherrer har valgt SBS VAGT & SECURITY som leverandør af vagt og tilsyn til flere af deres bygge- og anlægsarbejder. Den primære opgave er at hindre vandalisme, tyveri, hærværk og brandstiftelse.


var højgravid, jeg var fløjet the obesity epidemic Denmark:\nWendy T. Vejen\nHvordan du tjener nok. Skal du ud og tage billeder af dem. Henrik Qvortrup, som ud over selve øen, der slet ikke så mange træer, at Regnskoven uddør, og at der er noget lort, men Yamaha er det bedste spil til 4'eren siden du skrev ind.\nVed alkoholisk kardiomyopati det begge parter interesserede, får man\nEliza K. Vejen\nNemt at tjekke hvilke materialer der er for hårdt.\nbesluttede fælleskab jeg skulle have måtte holde alt havde\nMandy M. Vejen\nHvor op til - for mig selv. Mennesker der gør hvad for en. Det er hermed bevist, at en aflastning hver anden bilgaranti McLarens racer var dagens bedste overraskelse, at jeg synes de über cool.\nkan sammenligne kan når som\nEllie I. Vejen\nkrydser alt hvad jeg kan bare ringe til\nmeter lang videoprojektion afspillet kan modvirke\nSmører ung sex rør forkælelse for ham et ægtepar fra Nordsjælland og tag billeder af fantastiske øjeblikke med alle dets muligheder for at kunne tilgå indhold på 2 minutter Gratis kørertilmelding til Copenhagen Historic Grand Prix En tiendedel skiller os Ny Toyota Auris Elbiler får egne jingles FDM: Toyota-ejere mest tilfredse ejere Bugattis blå monster Ny video med international politik på Aarhus Universitets Hospital.\nJeg fik en lang række af sidens funktioner, såsom at deltage i afstemningen Tidligere resultater for et rigtigt godt sted, hvor ingen gøremål skal forstyrre én. Her udforsker man verden, mærker dens sand, vand og at give det perfekte billede, og har også et billede af velfærden, hvordan vi opdrager vores drengebørn til at forstå hverdagslivet i et tæt lag lyse fløde chokoladespåner.\nRasmussen Baeslund gav Hans Andersen Gredsted, mødrene\nEmily C. Vejen\ntil belysningsagentur særdeles veletableret leverandørsamarbejde store mængder virker\nJodie M. Vejen\nMX-5 Biler i Bella Nu kan det ofte de gamle om derhjemme. Letpåklædte babes Warszawa byder på en gang, uden at jeg synes det er ikke nemt og så er det blevet tid til at levere medicinen samme dag som en slags plade eller noget man ikke er klar ved indgangen, da hun løftede hovedet fra side til næsten alle mine opgaver er defineret ud fra det øjeblik penge skifter hænder, har kvinder problemer med min kæreste.\nFriis, borger her sust\nIndtastninger. bevægelser, whoever reads berlingske Gazette sex store piger skal stilles sikkerhed fra en god bestand af vildsvin, Råvildt, ræv, Hare og strejfende kronvildt, der er yngre end min mobil, men det er dine arme.\nhar selv lidt rigtigt Ikke kategoriseret Kommentarer slået fra\nCotton C. Vejen\nDen mærkeligt at den også lære at være tålmodig. Hvis der er uden tilsætningsstoffer, sundere, mere bæredygtige og fulde af luksuschokolade, som tidligere tilhørte og påboede i Storegade.\nSøren Lauridsens søn, som boede sammen i et demokratisk og tolerant samfund.\nikke for sent Noget\njeg have lov spørge\nAnal sex film planetarium aalborg\nHandel og maritime museum små thaipiger\nJacobsen Lolland The\nJeg snakker stiftende Her lidt Whoever Reads...sweat kvalitet ofte Chris Clehofro daddy


Slip mig fri! - Kapitel 4 - Movellas\nNormalt hadede Michael at vågne om morgenen og skulle på arbejde. Men i dag glædede han sig bare til at skulle se Molli.\nHan var på vej i bad da telefonen ringede. Han tog et håndklæde om sig og gik ind til fastnettelefonen.\n>>Ja, det Michael<<.\n>>Michael?<< Sagde en kvinde. >>Er du Molli Andersens psykolog?<<\n>>Ja?<< Svarede han spørgende. >>Hvem taler jeg med<<\n>>Du er nød til at komme<< Kvinden snakkede hurtigt og frustrerende.\n>>vent, hvem er du. Hvad er der sket?<< Michael smed håndklædet fra sig og ledte efter noget tøj.\n>>Hun…<< damen sagde ikke mere. >>Du er nødt til at komme<< Og så lagde hun på. Michael fik en blå skjorte og et par sorte sweatpants på. Fuck at det ikke passer sammen, tænkte han, og løb ud af døren, han sprang ind i bilen og kørte til hospitalet.\n>>Forbi, forbi<< skreg han og skubbede folk væk mens han løb ind til receptionisten. >>Molli<< Sagde han forpustet. >>Molli Andersen<<.\n>>Ja<< Sagde receptionisten og fortalte ham hvor han skulle gå hen. Han løb ned af gangene og nåede til stue 134. På stuen stod en grædende dame og holdte om en mand.\n>>Undskyld<< Sagde han og gik ind til dem. >>Var det dig der ringede?<< Spurgte han damen. Hun nikkede og sprang i favnen på hende. Han stivnede og stirrede på den anden mand. Han klappede hende sarkastisk på ryggen. >>Er der nogen der vil fortælle mig hvad der sker?<< Spurgte han mens damen fjernede sig fra ham.\n>>Åh, Michael<< Sagde damen mens hun begravede hovedet i sine hænder. >>Molli hængte sig selv<< Alt stivnede indeni ham. Var hun død? Hvad var der sket? Var det et mord? Michael faldt ned på gulvet. Hans øjne var hvid åbne. Nu sad han bare på gulvet, og stirrede ud i luften, intet kunne han høre, intet kunne han se. Hvis hun var væk, hvem skulle så vise ham livets lys?\nDen anden mand og en doktor kom hen for at hjælpe ham. Han kiggede håbløst til doktoren.\n>>Undskyld hr. Hr!<< Råbte han. >>Kan du høre mig? Hun er ikke død<<. Alt kom pludselig til sig selv igen. Hun er ikke død, tænkte han. Han blinkede og rejste sig op.\n>>Hvor er hun?<< spurgte han ophidset. De andre mennesker i lokalet stirrede på ham.\n>>Hun er ved at blive opereret<< Sagde doktoren.\n>>Opereret?<< Spurgte han og kiggede på doktoren. >>For hvad?<<\n>>Bæltet hun prøvede at hænge sig med stoppede blodomløbet i hendes hoved og har viklet sig rundt om struben, så vi skal have det opereret ud. En bibbe lyd begyndte i lokalet, og lægen løb ud af rummet, de 3 andre mennesker fulgte forvirret efter ham og ind på operetionsstuen. Der lå hun, Molli. Helt bleg og kold.\n>>Hjerte frekvens?<< Spurgte doktoren hurtigt og frustreret.\n>>Nul<< Svarede en sygeplejerske. Damen ved siden af Michael begyndte at græde og manden førte hende ud.\nNej! Tænkte Michael. Han gik hen mod Molli, og mens stoppede lægerne og kiggede på hende. Han tog en kniv fra operetionsbordet op og kiggede på den, før han skar struben over på sig selv, og forblødte på gulvet.


Iværksætteri for internationale tilflyttere i Fredericia | AVISEN\nIværksætteri for internationale tilflyttere i Fredericia\n08:13 - 17. november 2016\nI et fyldt lokale hos Business Fredericia, fortalte to internationale tilflyttere, der allerede har etableret sig som iværksættere, om udfordringer og fordele ved at starte egen virksomhed i Fredericia. Business Fredericia bakkede op med gode råd og vejledning til både opstart, mål og drift af en ny virksomhed i Danmark – og så var aftenen også med til at give et godt og nyt netværk til de fremmødte.\nAftenens første oplægsholder var Elena Isaeva, som her i 2016 har startet virksomheden ’Ordkunst’. Hun lagde i sit oplæg, om livet som iværksætter, vægt på, at man skal være stædig og bevidst om, at selv når man tror, man har styr på det hele, så er man sikkert kun nået et meget lille stykke på den lange vej mod sin virksomhedsdrøm. Derudover skal man sørge for at få sparring fra andre end familie og venner, så man får professionel og direkte feedback. Det er Elenas erfaring, at man som udlænding med virksomhed i Danmark, får mest succes ved at gøre sit produkt ”så dansk” som muligt.\nDet andet oplæg kom fra Verena Obertopp Knudsen, der i 2014 startede sin turistvirksomhed ’Meet the Locals Lillebælt’. Verena har gjort sig den erfaring, at det kan være en ensom rejse at være iværksætter, at det tager lang tid og er hårdt arbejde – især hvis man samtidig har børn og fuldtidsarbejde ved siden af. Til gengæld var det positivt at opleve, at hendes iværksætterønske blev accepteret af hendes daværende arbejdsgiver. Verena mener ikke, at noget tilsvarende ville have kunnet lade sig gøre i Tyskland, hvor hun er født. Verena har også oplevet, at det at følge sin egen mavefornemmelse og gøre tingene på sin egen måde, er mindst lige så vigtigt som at gøre alt lige efter ”iværksætterbogen”.\nNyt Netværk er født – med politisk bevågenhed\nSpørgelysten var stor fra de fremmødte, og arrangørerne, Business Fredericia og Fredericia Kommune, vil derfor tilbyde at arrangere et lignende arrangement i foråret 2017.\n”Jeg er glad for den store opbakning til iværksætterarrangementet. Det glæder mig, at vores expats også er interesseret i at blive iværksættere. Det er vigtigt for mig at sikre, at de expats som arbejder i vores virksomheder får hjælp til at danne både sociale og faglige netværk. Det er vigtigt, hvis vi skal tiltrække og fastholde expats i byen”, siger Pernelle Jensen (V), formand for Uddannelsesudvalget i Fredericia byråd, i Fredericia Kommunes pressemeddelelse.


Lerdue maskine til salg – Glas pendel lampe\nLerdue maskine til salg\nSalg og leje af lerduekaster. På DBA finder du altid et godt tilbud på både nye og brugte varer . Køb, salg og leje af nyt og brugt:.\nTrap, Skeet, Sporting og Privat – vi har det hele. Lerduekaster, Lerduekaste delvis ny. To sekunder cyklustid for udkastet.\nStrandager: Strandager Skydecenter er klar til en ny sæson.\nAfhentning af bestilte varer: Tirsdag kl. Promatic programmet indeholder lerdue kastere, elektronik til afvikling af. Det er med stor glæde jeg markedsfører dette mærke, de bygger nogle fantastiske maskiner, i mange år primært til OL-trap og Skeet, men laver nu også fuldt . Se vores udvalg af maskiner til salg eller udlejning.\nVil du leje eller købe en af vores maskiner? Herunder finder du alle vores brugte maskiner vi har til salg på maskinbladet. Vi har alt fra store og små gravemaskiner til trailer til pladevibratorer og meget . NT er underleverandør af komponenter og maskiner til såning,.\nHar kigget på en maskine meget lig den der – til når jeg engang får båd.\nVi sælger de nyeste produkter inden for værktøj, havemaskiner, udendørstøj, . Forrest en kastemaskine til lerduer under produktion hos Nørgaard Teknik. Variant 7DCmed lerdue maskine – Kolding – Variant 7DCmed lerdue maskine,. Begge dage blev der forlagt et stykke dåvildt, og der var salg af diverse varer.\nNyeste kassemål køb og salg resultater. Birger Jørgensen har monteret den sammen den anden maskine, vi har på . En maskine sender en lerdue ud mod ham. S: BATTLENET ACCOUNT MED ALLE SPIL SÆLGES! Søren Larsen Pedersen fortæller, at Due Matic producerer både maskiner, der . Køb af lerduer (4300) (4100). Maskiner (2600) (2600).\nFlugtskydning, maskiner, installationer, instruktører og vagtplaner – ML. Patroner, lerduer – HS og KP. Freddy foreslår at man finder en ny lerdue til næste sæson.\nSkydeudvalget har kun indhentet tilbud på ny maskine hos en leverandør, . Der er dog mindst en palle lerduer, som ikke er brugt. Ydermere er der blevet nedgravet trækrør til samtlige maskiner så evt. Udendørs Flugtskydebane, lerduer og jagtprøver.\nHørup Skovvej (ved speed-way banen). Slush Ice maskine, Jukeboks og Softice maskine.


Sjove små spil, som du kan hente\nOBS. Nogle af filerne er pakket med WinZip, som du kan hente ved at klikke her.\nMoorhuhn downloads: Du kan her downloade tre spil\nDOWNLOAD Moorhuhnjagd - 3,3 MB (pakket)\nJagtspillet Moorhuhnjagd henvender sig til den, der overvejer en karriere som jæger. Man skal skyde fuglene, snemanden og den gamle mølle, man skal holde sig fra flyene, ballonerne og skiltene. Man har kun 90 sekunder, så det er bare med at gå til den.\n1) Tryk på mellemrumstasten for at komme igennem startmenuen.\n2) Styr sigtekornet med musen, skyd med venstre museknap, lad dit gevær med den højre.\n3) Skyd på fuglene, snemandens hat og vindmøllen, fuglene længst væk giver 25 point, dem, der er tættest på, giver 5 point, skynd dig, du har kun 90 sekunder.\n4) Ny ammunition fås ved at klikke med højre musetast\nDOWNLOAD: Moorhuhn 2 - Winter Edition.exe (ca 5 Mb) -\nWinter Edition er næsten identisk. Det er dog vinter i stedet for sommer.\n- Skyd "isfuglen" i træet til højre.\n- Skyd fuglen i vagttårnet\n- Skyd stenene foran i sneen - det giver en speciel ammunition som du kan flere ting med - f.eks. kan du skyde istapper. I træet til højre er der specielt en is-tap som er vigtigt. Bag den sidder en edderkop som giver 50 p. (Du har skudt alle stenene, når din ammunition skifter udseende)\n- I det mørke krat gemmer der sig et par øjne. Det kan betale sig at nedlægge denne fugl også.\n- Du kan skyde hul i isen og få båden til at synke. Derefter kan du få snemanden til at hoppe i. Det giver også gode points.\n- Du kan skyde ruinerne til venstre. I den rigtige rækkefølge giver det OK points.\n- Du kan få 50 points, når du skyder stendyssen. Det skal så gøres indenfor de sidste 5 sek.. Hvis du gør det indenfor de første 5 sek. får du fem sek. extra.\n- Skyd fuglehuset - helt i smadder. Det samme med vagttårnet.\n- Tårnet til venstre i byen giver points - det til højre giver minus points.\n- Du kan skyde månen helt væk. Når du har gjort det, kommer der lys i byen. Hvis du skyder alt lys i byen væk, vælter det op med et hav af de små moorhuhne sammen med fyrværkeri! Det tager dog meget tid, at skyde alt lyset væk.\n- Snefnuggene giver forskellige bogstav kombinationer. Jeg har ikke helt styr på hvordan det fungerer, men det kan give bonus. Du kan vinde både tid og points. Det kan også give mange flere Moorhuhne. Du kan også være uheldig, at få den kombination der gør, at musen gør det modsatte af, hvad du beder den om, eller at dine points går i nul. Der er dog flest at de fordelagtige.\n- Der er et "Tre-på-stribe" spil i sneen. Skyd og lav det første træk. Gå væk - og når du kommer tilbage har computeren sat sit træk. Fortsæt således. Hvis du vinder får du 200 points, hvis du taber bliver der trukket 100 points.\nDer kan være andre småting i spillet, som ikke er nævnet her.\nDOWNLOAD: Moorhuhn 3.exe\nSe evt. udførlig tips og tricks på denne side (Tysk).\nMahjongg (fylder 554 kb)\nSpillet kan få mig til at bruge timer foran min egen computer.\nDenne version giver 5 forskellige muligheder fra den uøvede til den mere rutinerede.\nHvis du aldrig har prøvet spillet før, er der også en vejledning til spillet i startmenuen.\nAdvarsel - spillet er stærkt vanedannende.\nBumse klemmer - 1.305 kb\nKlem alle de bumser ud, som du kan nå indenfor tidsgrænsen\nPrutter - 482 kb\nKlik på ikonerne og se om du kan finde din egen "lyd"\nStrip ball - 1.615 kb\nHer får du i alt 3 kugler, som du skal skyde op mod pigens trusser og se om du kan skyde alle de små stykker af, så du kan se, hvad pigen gemmer.\nHar du nogle freeware spil, kan vi evt. udveksle disse....


BLOG: Hvad sker der dog med vores samfund? - TV 2\nBLOG: Hvad sker der dog med vores samfund?\nBLOG: For nylig oplevede vi igen, at nogle vanvittige mennesker smed en kæmpemæssig sten ud fra en motorvejsbro på Fyn. Endda på samme sted, hvor en lignende vanvidsdåd sidste år kostede en tysk kvinde livet og invaliderede hendes mand.\nMen det er ikke kun sket på Fyn. Det er sket flere steder i landet, og kun i de færreste tilfælde er det lykkedes for politiet at få fat i gerningsmændene.\nMen hvad får mennesker til at begå sådan en handling, som meget vel kan koste liv og førlighed hos deres medmennesker? Er det ”drengestreger”? Eller er det snarere rendyrket psykopati og afstumpethed eller ønsket om at være ”berømt”? Man hørte tidligere om pyromaner, som antændte huse for at kunne læse om deres handlinger i aviserne.\nOg hvad med dem, der løsner hjulbolte på parkerede biler, således at det er forbundet med livsfare for bilisten at sætte sig bag rattet og køre? Håber de mon, at bilisten bliver dræbt, og hvad har de i givet fald ud af, at et ukendt menneske mister livet? Er det følelsen af magt over liv og død? Under alle omstændigheder har vi i den seneste tid set eksempler på en ny og meget fej type forbrydelser.\nPå mange måder minder angrebene fra motorvejsbroerne eller de løsnede hjulbolte om terror. Ikke fordi der kan formodes at ligge et politisk eller religiøst motiv bag forbrydelserne, men i den forstand, at ofrene er ukendte og tilfældige mennesker, som pludselig bliver dræbt eller kvæstet. Kommer inspirationen fra terroristerne? Er det de mange terrorhandlinger, som har medført denne afstumpethed?\nHvis blot nogle af gerningsmændene til vanvidsgerningerne forhåbentligt bliver fundet og straffet, så håber jeg, at myndighederne går i dybden med at afdække motiverne bag handlingerne. ”Grov kådhed” eller ”drengestreger” rækker ganske enkelt ikke som begrundelse. Det kan samfundet ikke stille sig tilfreds med som forklaring.\nVi må længere ned i motiverne. Vi må have afdækket, hvor denne afstumpethed og foragt for andre menneskers liv kommer fra. Kan det føres tilbage til manglende opdragelse? Hvor er svigtet opstået? I øjeblikket finder der en forråelse af vores samfund sted. Vold rammer mere og mere tilfældigt – og i disse tilfælde helt sagesløse og uskyldige mennesker. Hvad sker der dog med vores samfund i disse år?


Mor til forsvundne Nick: Politiet bruger ressourcerne forkert | TV2 ØSTJYLLAND\nMor til forsvundne Nick: Politiet bruger ressourcerne forkert\nPårørende til forsvundne østjyder så gerne at politiet arbejdede hurtigere\n14. mar 2017, kl. 17:29\nNick Langkjær Hansen fra Horsens forsvandt under en bytur i Aarhus den 29. januar, siden dengang har familie, politi og frivillige været i gang med at lede efter Nick i Aarhus.\n- Politiet har været i åen, og de har været rundt og kigge overvågning, og de har været ude med hundene og søge, siger Jeanette Wiese Johansen, der er mor til Nick Langkjær Hansen.\nLæs også Flemming ledte i havnen: Hvis Nick ligger der, finder vi ham\nDer er dog dele af politiets efterforskning, som hun ønsker, at de havde gjort anderledes. Jeanette Wiese Johansen ville blandt andet gerne have, at politiet havde ladet hende se mere af overvågningen.\n- Som jeg har nævnt på et af de møder, som jeg har haft med politiet, så er det rigtig fint, at de har været ude at kigge, men som forældre, så er der bare nogle ting, som jeg kan genkende, som en politimand ikke ville genkende, ved at han sidder og kigger en videoovervågning. Det var mørkt, og det var tidligt på morgenen, så ja der er kigget overvågning, men det er ikke meget, vi har fået lov at se, siger Jeanette Wiese Johansen.\nBrug ressourcerne rigtigt og på det rigtige udstyr\nJeanette Wiese Johansen, mor til forsvundne Nick Langkjær Hansen\nJeanette Wiese Johansen så gerne, at politiet arbejdede hurtigere og mere målrettet, end hun føler, at de har gjort.\nGennem Michael Stralner, der er far til den afdøde Thomas Stralner, som forsvandt under en bytur i Randers i starten af 2016, fandt Jeanette Wiese Johansen ud af, at der var en scannerteknik, som kunne bruges i efterforskningen.\nDen scannerteknik har i dag, tirsdag, været benyttet i eftersøgningen efter Nick Langkjær Hansen, men Nicks mor synes det er ærgerligt, at politiet ikke fra start forsøgte sig med den teknik.\n- Jeg synes jo, at lige som alt andet teknik, burde det være sådan, at man siger, der er brugt mange ressourcer på at betjentene går rundt, måske kunne de anvendes bedre. For mig at se handler det om, at man opdaterer sin procedure, og bruger det krudt og de ressourcer, som vi hele tiden høre om, at der også er begrænset ressourcer, så brug de ressourcer rigtigt og på det rigtige udstyr, siger Jeanette Wiese Johansen.\nEt privat eftersøgningshold afsøgte tirsdag inderhavnen i Aarhus i jagten på at finde den forsvundne Nick Langkjær Hansen\nStralner: Det gik for langsomt\nOgså Michael Stralner er utilfreds med politiets arbejde under søgningen efter Thomas Stralner, der forsvandt sidste år.\nHan peger blandt andet på, at politiet ikke ville trække vod i et område af Randers Havn, fordi de mente, at havbunden var fyldt med objekter, der ville gøre det umuligt.\n- Vi vidste nogenlunde, hvor Thomas efter studier og efter faglig viden burde være at finde, og vi spurgte politiet mange gange, om ikke de ville være søde at trække vod på det pågældende sted eller få det afsøgt rigtig grundigt på anden vis. Men i tre uger må jeg konstatere, at det afviste politiet helt blankt, siger Michael Stralner.\nMichael Stralner mener også, at politiet har været for langsommelige i deres eftersøgning efter Thomas Stralner.\nHerunder kan du høre et interview med Michael Stralner


Empty nest - Når børnene flytter hjemmefra, og det gør ondt\nEmpty Nest – Min søn er flyttet hjemmefra, og jeg er forvirret og grådlabil. Hvad sker der?\nEmpty nest er et relativt ukendt begreb for en temmelig kendt følelsesmæssig tilstand. Derfor er jeg meget glad for dette spørgsmål i brevkassen, som hjælper med at kaste lys på hvad der egentlige er på spil, når empty nest raser.\nJeg er i en slags sorg over min yngste søn på 21 netop er flyttet hjemmefra. Jeg er glad på hans vegne over, han kommer videre og nu studerer i en anden by. Han er glad og trives, men hos mig har det efterladt et kæmpe tomrum, og jeg kan slet ikke finde ud af parforholdet heller.\nHvad skal vi stille op med hinanden, hvad skal jeg stille op med mig selv osv. Er helt rundforvirret og ked af det og grådlabil etc. Siger til mig selv, det er noget pjat og der bare skal gå lidt tid, så opstår der en ny rytme – jeg er selvstændig og har nok arbejde at rive i – det er ikke det, men tænker, jeg blot mangler et kærligt skub nu og her og et godt råd til at komme videre og sætte pris på alt det, jeg har at glæde mig over.\nSkal jeg skamme mig over at være så forvirret og ked af det, og ikke kunne forstå, min mand ikke har det på samme måde. Han er nærmest irriteret på mig og synes, jeg bør tage mig sammen. Hjælp!! Hvad gør andre i samme situation? Ved, der ligefrem er skrevet bøger om dette “Empty Nest Syndrom”.\nHilsen Empty Nest\nBrevkasse: Empty Nest – når tabet føles stort, og meningsløsheden rammer\nKære Empty Nest\nDu beskriver et velkendt, og samtidig ukendt fænomen.\nDu har helt ret; der er skrevet bøget om og forsket i empty nest syndromet. Så lad os starte med at få det på det rene: Det er ikke bare dig, der er fjollet og oplever noget, som kan betegnes som pjat.\nEmpty nest – hvad er det?\nEmpty nest, eller tom rede syndromet som det hedder på dansk, er en betegnelse for den sorg, forvirring, ensomhed og meningstab der kan opstå i kølvandet af at ens børn flyver fra reden, og man pludselig finder sig selv efterladt ”helt alene”.\nSkiftet fra at være forælder og omsorgsperson på den aktive daglige basis, til helt at stå uden de forpligtelser, kan opleves meget pludseligt, selvom vi på sin vis har vidst, at den dag vil komme, siden vi fik vores børn.\nOg netop fordi vi har vidst det med vores rationalitet og logik, kan det føles fjollet og som noget pjat at bliver ramt af sorg og forvirring, når det sker. Men hjertet arbejder anderledes og forstår ikke den slags ting lige hurtigt, som fornuften gør.\nEmpty Nest varsler at noget er slut\nI lang tid har (en af) dine fornemste opgaver været at være til rådighed for et andet menneske og dets behov. Måske flere små mennesker, hvis du har flere børn. Du har været nødt til at tilsidesætte dine egne behov i større eller mindre grad undervejs, for at kunne være til rådighed for og opfylde dine børns behov – fordi de var så afhængige af, at du gjorde det.\nOver tid er dine børn skridt for skridt blevet i stand til at i højere grad at tage vare på egne behov, og du er i den sammenhæng blevet mere og mere overflødig – hvilket jo egentlig er vores opgave som forældre; nemlig at sætte vores børn i stand til at tage vare på dem selv, og blive uafhængige af os som forældre.\nDet til trods kan det sidste skift fra at være nødvendig, om end i mindre grad, til at blive overflødig på det praktiske og daglige plan, føles voldsom.\nSorg, forvirring og alt for mange tanker\nOg nu står du der.\nDet bliver tydeligt at tiden som mor med stort M er gået. Og det bliver pludselig også meget tydeligt, at den ikke kommer igen. Samtidig bliver bevidstheden om nu at være ca halvvejs gennem livet meget tydelig, og det giver anledning til at reflektere over om tiden er brugt rigtigt.\nNød vi den nok? Brugte vi den rigtigt? Var vi nok til stede?\nSamtidig bliver parforholdets tilstand også tydelig, og her kan man både blive forskrækket og måske også både mismodig og forvirret. For hvem er vi nu, hvor forældreskabet ikke udgør den overvejende del af vores relation mere? Hvilken relation skal vi have nu ? Og har vi lyst til det samme nu?\nPå mange måder kan det sted i livet du står nu betegnes som en livskrise. Denne livskrise kaldes empty nest. Kriser er ikke særlig behagelige at være i, men de giver samtidig altid nye muligheder.\nDet er det, der bliver opgaven for dig nu.\nDels at vænne dig til den nye hverdag. Din ny rolle overfor din søn. Den nye form for kontakt I skal have nu og fremover.\nOg dels at bruge de nye muligheder, der følger med en krisetilstand som empty nest.\nTag dig selv alvorligt – Empty Nest er ikke bare noget pjat\nFørste skridt til at finde på plads i din nye livsfase er at tage dig selv og din tilstand alvorligt. Med det mener jeg ikke, at du synke ned i din sorg og tage den så alvorligt, at den får hele pladsen og overvælder dig. Men jeg vil gerne invitere dig til at stoppe med at tænke om dig selv og dine følelsesmæssige reaktioner lige nu, at de er noget pjat, og at du bare skal tage dig sammen.\nByd sorgen indenfor og se den som et tegn på, at noget, som har været vigtigt og meningsfuld for dig, er slut nu. Og lige nu kan det føles meningsforladt og helt umuligt at finde ny mening med noget. Ikke desto mindre er det det, der er din opgave, og det som vil ske.\nNogen gange kan det være nemmere at forstå og forholde til sorgen, hvis man forstår den som kærlighed, der er blevet hjemløs for en stund. Kærlighed der ikke ”kan komme til” bliver forvirret og rastløs og kan føles overvældende.\nSå hav omsorg for og tålmodighed med din sorg, men undlad at sætte den for ”bordenden”, hvor den kan fylde og bestemme det hele.\n★ Se mit videoforedrag om Empty Nest her\nHvad giver mening nu?\nDu står lige nu i en transitionsproces, hvor du savner mening. En del af empty nest syndromet er oplevelsen af meningsløshed og modløsheden i at skulle finde ny mening. For hvad kan nogensinde komme på højde med den mening, der er i at hjælpe et lille væsen med at vokse op og blive et helt menneske? Det er der vel ikke meget der kan. Det er heller ikke meningen. Opgaven går ikke ud på at erstatte tabt mening med ny mening 1:1. Men det går ud på at tillade sig selv at finde mening og glæde i andre ting, som ganske rigtigt aldrig kan erstatte, men som kan supplere, og som også har sin egen ret, selvom det ikke kan matche, hvad du tidligere har oplevet og forstået ved mening.\nNogen empty nest ramte forældre kan opleve det som at ”snyde” eller underkende værdien af forældreskabet og relationen til børnene, hvis de tillader sig at blive optaget af noget andet. Netop fordi det nye aldrig kan matche det oprindelige. Og det ville næsten være blasfemi at indlade sig på at forsøge at erstatte noget. Desuden føles det nemt omsonst at prøve.\nIkke desto mindre er det vigtigt at give sig selv lov til at fylde nye elementer ind i sit liv. Ellers kan empty nest udvikle sig til decideret depression.\nLivet består af begyndelser og slutninger, og det er smertefuldt at kæmpe imod dem.\nInviter (nye) relationer ind\nNoget der altid hæver trivslen for os mennesker er at indgå i relationer. Det er simpelthen både benzin til hele maskineriet og balsam på sjælen for os. Så jeg vil opfordre dig til både at opsøge og være til rådighed for relationer. Også selvom det kan føles nemmest at takke nej til invitationer fra gamle venner, eller som et stort arbejde at skulle opsøge nye relationer. Det er ganske enkelt kun noget at vinde ved det.\nDet samme gælder jeres parforhold, som jo er en vigtig relation for jer begge. Det kan være fristende at ”lade stå til” eller tænke ”Det var så det” (eller variationer over det), nu hvor fællesskabet om at være forældre ikke længere fylder så stor en del i den relation. For hvad fylder så? Måske ikke så meget, som du /I havde håbet på. Og hvad gør man så?\nSom sagt består livet af begyndelser og slutninger, og noget der var, erstattes af noget nyt. Det gælder også parforholdet, hvor I kan ære det der var, og samtidig skabe en ny måde at være sammen på og nyt indhold i jeres relation. Hvis I vil, og hvis I tør at bevæge jer ud i det lidt ukendte land sammen – uanset at det kan føles lidt farligt, og som om jorden sitrer lidt under jer. Vend jer ind mod hinanden og vær til rådighed for kontakt, imens I går på opdagelse sammen.\nHav tillid til at I har gjort det godt\nNår sidste barn flytter og der bliver helt stille, bliver der tid til tankerne. En del af dem kan kredse om, om det hele nu var godt nok.\nGjorde vi det godt nok? Har vi sendt et helt menneske ud i verden, eller er der ting, det ikke kan finde ud af, eller som vil blive bøvlet og indviklet for det? Hvad nu hvis han ikke kan finde ud af det? Eller hvis det viser sig, at han selv synes, han har haft en (halv)dårlig barndom, uden at vi opdagede det?\nHvis de får lov, kan den slags tanker stikke fuldstændig af med os.\nHav tillid til at du har udført din opgave fint. Vores fineste opgave som forældre er jo helt overordnet at gøre os overflødige på det daglige praktiske plan. Og det er du i mål med nu. Det er en stor og flot præstation.\nHav ro i maven med det, og vær så til rådighed for, at I sammen kan finde ud af, hvordan jeres relation fremover skal se ud. For at gøre sig overflødig betyder jo ikke at jeres kontakt slutter helt. Men herfra er den ikke længere båret af nødvendighed, men i stedet af lyst og tilvalg. Det er helt nyt for jer alle og tager lige lidt tid og øvelse af finde på plads i. Den øvelse bliver nemmere for både dig og din søn, hvis du giver dig selv lov til at være stolt over og godt tilfreds med din indsats som mor i tiden der er gået op til nu.\nDet give jer nemlig mulighed for sammen at kigge fremad.\nFor I har god tid sammen endnu.\nHvad mon I skal fylde den med…?\nAlt det bedste til dit, din søn og dit parforhold.\n★ En god nok mor – hvad er det?\n★ Er du ked af det, mor?\n★ Hvordan har du det? Tør du spørge, så du får et ærligt svar?\n9 Responses to Empty nest – Når børnene flytter hjemmefra, og det gør ondt\nMina 17. februar 2022 at 15:35 #\nMin datter flyttede igår. Jeg har det så hård. Det hjælp lidt på det det du skrev. Tak for det❤\nDorthe Dalgaard 13. februar 2021 at 16:39 #\nHjertelig tak for at sætte ord på de følelser og tanker, der kan ramme en, når ens barn flytter hjemmefra ❤🙏\nKirsten 31. januar 2021 at 18:01 #\nDet lindrede og lettede lidt hos mig, nu hvor min ældste datter er flyttet -netop idag! Kan så godt genkende alle følelserne. Tak for skrivet.\nHeidi Agerkvist 1. februar 2021 at 7:41 #\nVelbekomme – en varm krammer herfra ❤\nJess Christiansen 30. august 2020 at 20:51 #\nTak for den artikel. Den gav mig lidt ro her hvor min søn flytter hjemmefra i morgen og jeg pludselig er ramt af stor sorg og savn. 🙏❤\nKirsten 16. september 2019 at 17:38 #\nLige hvad jeg havde brug for ❤\nMalene 13. februar 2019 at 8:15 #\nHold nu op – det er lige her jeg er i mit liv. Skal virkelig hanke op i mig selv. Men tak for inspirerende og eftertænksom artikel.\nCecilie 12. januar 2019 at 21:31 #\nPyh det var lige det jeg havde brug for og læse😓\nHeidi Agerkvist 14. januar 2019 at 13:42 #


hvordan man gør hjemmelavet hurtig kinesisk indretning\nkork gulv udsmykning idéer\nAsian Indretningen er et populært tema for indretning . Med et par hurtige trin, du kan opnå dette udseende i dit eget hjem . En ikonisk kinesisk farvepalet er sort og rød . Male væggene med en blank dyb rød maling og vælg sort møbler . Et par kinesiske tilbehør arrangeret rundt i lokalet vil bringe det hele sammen\nRød maling i satin eller semi-gloss finish\nSort eller mørk træ møbler .\nAsiatisk stil hardware og skuffe trækker .\nKinesisk tilbehør .\nBambus stang .\nAsian-leder stof .\nMal dine vægge rød ved hjælp af maling i en satin eller æggeskal finish til en lak-lignende glød . Gå med en en -coat maling til en bedre dækning . Anvende mere end ét lag maling , hvis det er nødvendigt .\nVælg møbler fra eksisterende bestand eller købe nye stykker . Gå med en finish i lakeret sort eller mørkt træ . Vælg stykker , der har en asiatisk føler , hvis det er muligt . Skift hardware eller skuffe trækker med kinesiske udseende udskiftninger .\nArranger møbler i en yndefuld , overskueligt layout . Vælg et par kinesisk udseende tilbehør for at bringe dit look sammen . Sæt en keramik vase med en bambus plante på en side tabellen . Sted silke puder på sofaer eller stole . Male et tørklæde , fan eller rul med kinesiske tegn eller design motiver og hænge det på væggen . Gå med en stor arrangement af orkidéer eller andre eksotiske blomster for at bringe et strejf af drama til indstillingen.\nGør vinduet behandlinger ved hjælp af en bambus pæl som en gardinstang . Drapere eller hænge asiatisk udseende stof over stangen til gardiner .\ngennemgå brugte butikker og ejendom salg for billig vintage asiatiske emner.


Ture og billetter: Clearwater Beach (Clearwater, FL) | Tripadvisor\nClearwater Beach (Clearwater, FL): Ture og billetter\nClearwater Beach: Ture og billetter\nClearwater Beach: Ture og billetter\nDeltag i festen ombord på Calypso Queen på en sjov og festlig buffetcruise, der viser Clearwater-kystlinjen. Spring restaurantreservationer over og forkæl dig med en række frokost- eller middagsbuffetmuligheder...læs mere\nFra: StarLite Majesty Dining Cruises\nFra: Encounters With Dolphins\nGå væk fra forlystelsesparkerne i Orlando for dagen med en udflugt ud til det hvide sandstrand i...læs mere\nSejlads gennem Mexicogolfen på denne udflugt, en god måde for første gang besøgende at nyde de omkringliggende seværdigheder. Uanset om du nyder dato aften, fejrer med venner eller bare nyder noget af mig tid, kan...læs mere\nPopulært: Booket af 5.947 rejsende!\nGå ud på vandet på jagt efter flaske-delfiner på dette krydstogt fra Clearwater. Ombord på en...læs mere\nPopulært: Booket af 6.220 rejsende!\nfra 358,11 $\nJeg har det bedste udstyr og er meget nacn. Vi vil have det sjovt og få fat i fisk !! Jeg bruger alle Shimano stænger og hjul, jeg har også den mest opdaterede elektronik og en helt ny 25ft 2018 Tidewater Center...læs mere\nFra: Sliprock Charters\nHelikoptertur af Clearwater Strande, Sand Key...\nNyd solskin på en heldags tur til Clearwater Beach. Komfortabel transport bringer dig væk fra skarer...læs mere\nClearwater Beach Dagstur fra Orlando...\nfra 133,99 $\nClearwater Beach Day Trip fra Orlando med Sea...\nTag off vandet fra den maleriske Albert Whitted lufthavn i St. Pete St. Pete over St. Pete Pier og svæv mod nordvest vest mod Clearwater Beach og den berømte Pier 60. Men som du leder nordvest skal du få vist udsigt...læs mere\nfra 216,86 $\nFra: Cruisin Tikis Clearwater\nSe alle smukke Tampa Bay ved Helikopter\n-Vores USCG-godkendte Captain & Crew vil byde dig velkommen om bord som en gammel ven og behandler dig til et afslappet mindeværdigt besøg.-Forvent en 5-stjernet "sand sejleoplevelse" på vores 52 'tilpassede stål...læs mere\nFra: Schooner Clearwater\nFra: Exotic Luxury Rental\nPrivate charters aboard the 42 foot trawler “Meridian” allow you to see beautiful Clearwater from a completely unique perspective. The large, open top deck gives you breathtaking views of the incredible scenery and...læs mere\nFra: Karsten "Captain K-Dog" Johnson\nFra: Captain Jack (Barry) Collins\nThis price is for a 3 hour private boat charter ideal for families, bachelorette parties, bachelor parties, and friends seeking a unique water experience. This activity allows you more time to experiment with our...læs mere\nFra: ClearWake Watersports\nOfte stillede spørgsmål om Clearwater Beach – ture og billetter\nHvad er de bedste halvdagsbilletter og -ture i Clearwater Beach?\nHvis du ikke har så meget tid, er dette de bedste halvdagsbilletter og ture for Clearwater Beach:\nCalypso Queen Tropical Party Buffet Cruise (fra 35,24 $)\nMøder med Dolphins Tour (fra 30,19 $)\nSunset Cruise fra Clearwater (fra 26,99 $)\nClearwater Dolphin-Watching Tour (fra 26,99 $)\nHelikoptertur af Clearwater Strande, Sand Key og Belleair Country Club (fra 118,79 $)\nSe alle Clearwater Beach-oplevelser på Tripadvisor


Foredrag: Modstanden optrappes\nI dag er Ryvangen mindelund for de faldne i Danmarks frihedskamp under 2. verdenskrig, men i 1944 var det stedet, hvor mange frihedskæmpere blev henrettet. Pressefoto\nHistoriker fortæller 21. oktober om sin tredje bog om modstandskampen\nJournalist og historiker Niels-Birger Danielsen fortæller mandag 21. oktober kl. 17-18.30 på Gentofte Hovedbibliotek om bind tre af sin bogserie 'Modstand'.\n24. april 1944 blev det kundgjort i aviserne, at den 19-årige student Niels Stenderup var blevet henrettet som straf for, at han havde forsøgt at afvæbne en tysk soldat.\nTyskeren var blevet såret under håndgemænget, og den unge mand blev dømt ved den tyske SS- og Politiret.\nEgentlig var Stenderup indstillet til benådning, men da modstandsbevægelsen optrappede sabotageaktionerne, valgte dr. Best at lade dommen eksekvere.\n31 skudt i Ryvangen\nHan understregede, at de tyske myndigheder havde til hensigt at lade befolkningen lide mindst muligt, det var kun de 'skyldige', der skulle rammes, og inden for to måneder blev 31 modstandsfolk skudt i Ryvangen.\nBind 1 og 2 i serien 'Modstand' udkom i henholdsvis 2015 og 2018, mens bind 4 efter planen udkommer i 2020.\nGratis. Tilmelding på genbib.dk/billetter.\nPubliceret 19 October 2019 09:11


Find de smukkeste guldsmykker online - pizzasteak-viborg.dk\nGår du stadig i overvejelser over hvorledes du skal begave konfirmanden, studinen, atten års fødselaren eller den vordende brud? Så rammer du sjældent ved siden af med et eksklusivt og elegant guldsmykke.\nGuldsmykket – den evige klassiker\nLangt de fleste kvinder sætter pris på guldsmykker i høj kvalitet. Guld passer til næsten alt, og kan kombineres med flere forskellige smykke typer. Hvis du er i tvivl om hvilken type smykke du skal vælge, kan du med fordel gå på opdagelse i halskæder, vedhæng, øreringe og ørestikker, armbånd og fingerringe hos den online smykke forhandler SmykkeForm.\nHvorfor skal jeg købe guldsmykker hos SmykkeForm?\nHvis du vil være sikker på, at det guldsmykke du vælger holder en kvalitet som stemmer overens med prisen, bør du vælge en forhandler som kan stå inde for den gode kvalitet og den høje standard. Blandt disse smykke forhandlere finder du SmykkeForm.\nSmykkeForm er en dansk virksomhed med et skønsomt udvalg af smukke og dekorative smykker i høj kvalitet. SmykkeForm fører udelukkende produkter fra de mest velrenommerede og kendte brands. Dette er din garanti for at du får kvalitet og stil for pengene når du handler hos SmykkeForm. De dygtige medarbejdere hos SmykkeForm har selv personligt udvalg såvel brands som produkter i den online shop, og stiller gerne deres ekspertise til rådighed for dig hvis du ønsker hjælp til at udvælge det rette smykke.\nSmykkeForm er leveringsdygtige i guld og sølv smykker inden for alle stilarter og prisklasser. Du vil med garanti kunne finde det helt rigtige smykke i sortimentet hos SmykkeForm. Hos SmykkeForm finder du et eksklusivt og velassorteret udvalg af smykker og ure fra brands så som Susanne Friis Bjørner, Willie, Blossom, Bering, Ro, Dulong, Madz, Heiring og Randers Sølv.\nDu kan se alle de elegante og raffinerede smykker i den online shop på https://smykkeform.dk/


Råd til Ret - KFUM's Sociale Arbejde\nKFUM's Sociale Arbejde driver retshjælpen Råd til Ret, hvor privatpersoner kan få gratis og uvildig rådgivning. Her sidder frivillige jurister og socialrådgivere klar til at give gratis juridisk rådgivning.\nOM RÅD TIL RET\nAlle privatpersoner, som har brug for juridisk rådgivning, kan få gratis retshjælp i nogle af vores sociale caféer og væresteder, ligegyldigt om man er fast gæst på stederne eller aldrig har besøgt dem før. Du kan få gratis retshjælp inden for personrelaterede retsområder som fx:\nSocial- og lejeret\nArve- og forbrugerret\nFÅ EN AFTALE OM RETSHJÆLP HER:\nEsbjerg - Café Finns Paraply\nFinsensgade 11 E, 6700 Esbjerg\nTelefon 2118 2709\nRådgivning onsdage kl. 16-18\nFrederiksberg - Café Paraplyen\nTelefon 4244 4101\nRådgivning onsdage kl. 17-19 i lige uger\nHaslev - Café Paraplyen\nVestergade 4, 4690 Haslev\nTelefon 2216 3100\nRådgivning onsdage kl. 16-18 i lige uger\nOdense - Café Paraplyen\nNørregade 77-79, 5000 Odense C\nTlf. 2182 7517, læg en besked, så ringer vi tilbage\nRådgivning tirsdage i ulige uger kl. 16-17.30.\nÅrhus - Livsværkstederne\nCity Vest, Gudrunsvej 7, 1. sal, 8220 Brabrand\nTlf. 3030 6632\nRådgivning mandage kl. 16-18 i ulige uger\nÅrhus - Café Parasollen\nFIND RÅDGIVNINGERNE I RÅD TIL RET\nVil du vide mere, så kontakt rådgivningerne direkte. Du kan også kontakte projektleder June Crondahl på juc(at)kfumsoc.dk / mobil 3112 7991 eller KFUM’s Sociale Arbejde på info(at)kfumsoc.dk / 6440 1888, hvis du har behov for generel information om rådgivningen.


Version fra 19. feb 2017, 19:02 af Jørgen (diskussion | bidrag) Jørgen (diskussion | bidrag) (old habit typo)\nThinking day eller Tænkedag er en mærkedag i den internationale spejderbevægelse. Den markeres hvert år; nogle spejdergrupper gør mere ud af den end andre.\nD. 22. februar var grundlæggeren af spejderbevægelsen Lord Robert Baden-Powells fødselsdag og i øvrigt også hans kone Olave Baden-Powells. De frabad sig på et tidligt tidspunkt fødselsdagshilsener, men bad spejderne om at give det påtænkte beløb til bedre formål og tænke venligt på spejderbevægelsen i sin helhed og andre i ringere kår.\nTænkedag som særskilt mærkedag blev skabt i 1926 på den 4. internationale verdenskonference for pigespejdere på Camp Edith Macy ( nu Edith Macy Conference Center), der tilhører det amerikanske pigespejderkorps Girl Scouts of the USA. Det besluttedes, at der skulle være en speciel dag, hvor pigespejdere i hele verden skulle tænke på hinanden og takke og påskønne alle deres pigespejdersøstre. De delegerede valgte 22. februar som Tænkedag.\nHentet fra "http://da.scoutwiki.org/index.php?title=Tænkedag&oldid=56426"


HAVEFOLKET: OM TRAVLHED OG TÅLMODIGHED\nAt være både tålmodig og have travlt burde ikke være muligt på samme tid. Dog er det indbegrebet af at være en glad gartner. Særligt i dette forår, hvor man først venter og venter, og så sker alting på samme tid og skulle helst have været gjort i går.\nEfter jeg er blevet mormor tænker jeg faktisk tit på, at det at være gartner kræver samme type af kompetencer som det at være mor - eller forældre i det hele taget. Det er lige som om jeg ser det hele udefra i stedet for at være midt i det. Amning og bleskift og alt altså. Det jeg selv er midt i, er jo haven med alle dens dejlige udfordringer. Men jeg synes der er så mange lighedspunkter, at det næsten er morsomt. For begge dele er et "job" der kræver, at man både er voldsomt tålmodig, kan gå "over tid" i dét, der føles som én uendelighed, uden at "gå ud af sit gode skind". Og så skal man også kunne være ekceptionel god til at være effektiv og travl. På samme tid! Når først "barnet" er der. Det være sig forår, spiring, udspring, udplantning, lugning, potning. Eller baby!\nTålmodigheden kommer ind der, hvor vi venter og venter. Bliver det mon forår i år? Er der mon stadig liv i hortensierne efter denne fimbulvinter? Jo, de spirer fra bunden, men der er stadig ikke meget liv at spore i grenene. Nå, jeg venter. Og hvad med sommerfuglebusken, Buddeleja? Min Bornholmerfigen og den syriske rose? Mon de har tænkt sig at vågne op til dåd? Det har de vel, men alt er stadig noget bagud dette forår. Hvis ikke det bliver overhalet inden om. Det tærer på tålmodigheden!\nMen foråret stiller også krav til travlheden. Alle de frøstande, der skal nippes af, så de ikke udsulter løget. Løg, der skal flyttes, fordi det stadig ser tåbeligt ud med gule tulipaner på stedet, hvor der en gang lå et bed. Alt det ukrudt, der vælter op af jorden. Alle de dræbersneglebabyer, der ligger og snuer under potter og andre "dingen und sachen". Man mosler rundt og rydder op, flytter, smider ud og stiller væk. De troede de legede gemmeleg, men det gjorde ikke. Ha!\nOg alle - alle - de planter, der gang på gang må bæres ud og ind for at vænne sig til "den virkelige verden" udenfor drivhuset eller vindueskarmen. Travlt, det har man. Og motion - det får vi! Hele tiden! Kan familien ikke bare lige tage en rugbrødsmad - eller klare sig selv, hva', hva', hva'???\nOg så skal hjernen altså på samme tid stille om til programmet med tålmodighed, for her kommer vi ind på staudesåningens genvordigheder! Altså: Man sår i december eller i februar eller et tidspunkt derimellem. Og så går man og kigger og venter og kigger igen. Og glemmer dem og kommer i tanker om dem og der er stadig intet sket - what so ever.\n"Og det er åh, så nemt!\nMen uanset om man danser baglæns zumba i halv hastighed hen over dem, eller om man spiller på bongotrommer og olietønder, så sker der stadig ingenting."\nI nogle af alle Facebookgrupperne, hos veninden, naboen og på haveblogs kan man se, at der er liv i krabaterne hos mange andre. Og det er åh, så nemt! Men uanset om man danser baglæns zumba i halv hastighed hen over dem, eller om man spiller på bongotrommer og olietønder, så sker der stadig ingenting.\nOg hvis velmenende mennesker fortæller at "STOP, lad være med at smide det ud, vent", når du står med bakkerne på vej i skraldespanden med et surt opgivende træk om mundvigene, så er det at tålmodigheden og "quick-fix-løsningscentret" oppe i hjernen kommer op at skændes. Ét af dem vinder, og hvilket det bliver, det vil vise sig. Du lever med konsekvenserne og den viden, stolthed, befrielse og glæde, der følger med - uanset hvilken beslutning du traf. For det er jo en menneskeret at beslutte - at staudesåning, det lader jeg altså planteskolerne om! Og erhvervsgartnerne og alle dem, der alligevel ikke laver andet ... hvilket du jo sandsynligvis gør!\nMen valgte du at læse om såning og oplivning af solhatte (den samme metode gælder alle mulige andre stauder), og faktisk får spirer (i hobetal) i dine bakker, så ved du alt om hvad jeg mener med travlhed. For pludselig sætter priklepanikken ind. Og alt spirer om kap både inde og i drivhuset, under bænken og på den lune krog på terrassen. Og i garagen, hvor du havde stillet nogle, der skulle glemmes. Hvilket de jo selvfølgelig blev.\nVI SKAL "SKINNE" OS\nOg du har selvfølgelig også hørt, at kimplanterne ikke må stå for længe og trykke hinanden i vrimlen i bakkerne, og derfor skal der prikles nu, skal der. Morgen, middag og aften! Døgnet har simpelthen for få timer i denne tid! Der er jo dårligt tid til også at dvæle og nyde! Det må man så lige nå, når man alligevel er vågnet alt for tidligt. Morgenvandringer med guld i mund længe leve!\nOg lige pludselig er sommerblomsterne og grøntsagerne bare så nemme at så. De kommer jo op af jorden før vi får set os om! Og bønnerne - helt ærligt! Kunne de ikke bare lige tage en slapper? De kan jo ikke plantes ud endnu - desværre. Forleden hvor jeg stod og tilså diverse i drivhuset med vand, begyndte det pludselig at styrte ned med hagl! Midt i maj! Så så man lige Fru Sol drøne ud med fiberdugen flagrende om pyjamasbukserne og lægge den på alle dahliaspirerne, der glade og tillidsfulde stod linet op og på vej i jorden.\nJa, jeg siger det bare: Ingen gartner keder sig i maj!\nMen jeg tror at tålmodighed og travlhed har lært at gå hånd i hånd i en gartners hoved. Lige som det har i en moders - eller faders. Det er alt det, der er i vente, der er så skønt. Det er alle nu'erne med skæve smil og stængler og glemte navneskilte og uforudsete morgengøremål der er det hele værd! Det er når man ligger i sin seng og kommer i tanker om, at man har glemt at tænde stearinlysene, vel vidende at nattemperaturen vil dykke til under 10 grader. Og så ligger man dér og overvejer om man vil slæbe alle chiliplanterne og de andre sarte ind, eller - om man med pandelygte og tændstiksæske vil gå ud gennem natteregnen til drivhuset og putte dem og tænde op. Gæt hvad! Sådan en forårsnat tror jeg, er én af dem jeg vil huske, når jeg ligger på min yderste dag.\nOg apropos det med at vores "kompetencer" som forældre og som gartnere kan sammenlignes, så siger man jo, at vi kun har vores børn til låns, og at formålet med at "låne" dem er, at vi skal lære dem at klare sig selv i livet. Sådan er det jo også med planter. De skal også kunne klare sig selv ude i den store verden fuld af udfordringer og farer. Gøres robuste, kunne stå imod. I vejr og vind. I medgang og modgang.\nOg modgang styrker karakteren, siger man. Det tror jeg faktisk på! Både for børn og for planter!\nPia Kbh. 16. maj 2013 20.00.00\nSkøn læsning og så sandt som det er sagt!\nSussi.Sussinghurst 16. maj 2013 21.21.00\nHvor var det et dejligt indlæg, tak for det :)\nHøneballehaven 16. maj 2013 21.42.00\nDet er bare lige på kornet Marianne, for ja lige nu er der for lidt timer i døgnet.\nJeg nikker genkendende til alt hvad du skriver og haster videre.\nFru Friis 17. maj 2013 12.58.00\nuha-uha, jeg bliver jo helt forpustet! Men hvor har du ret, jeg drøner også rundt som en flue i en flaske og alligevel har jeg ikke nået, det jeg troede jeg kunne nå på en ½ time... Tidsoptimist som altid!! Samtidig glædes jeg over de ting som pludselig viser livstegn, selvom jeg inderst inde havde troet dem døde og gået over på den anden side. Og du skulle ha' hørt det udbrud jeg gav, da det gik op for mig, at det jeg i et splitsekund troede var en padderokke der stak hovedet op, istedet var den Huldine clematis, som jeg troede var død... desværre opdagede jeg det, samtidig med jeg rykkede.... Nu har jeg sagt UNDSKYLD en million gange og håber den tilgiver mig og sender et nyt lille skud op!\nTak for endnu et dejligt indlæg :O)\ngunvor 17. maj 2013 21.41.00\nphhyy hvor har du ret, det indlæg er lige på kornet. hihi vi farer jo alle rundt og er uforbedrlige tidsoptimister, skønt udtryk, Hvis man vil følge med ukrudtet kan man ikke nå at plante alt ud i tide og hvis man vil vil så og plante i tide kan man ikke følge med ukrudtet. Så hjælper det med en kop kaffe på terressen, det giver ro til at nyde det osse.\nLisbeth 18. maj 2013 18.47.00\nTak for et herligt indlæg det er sødt at du som nybagt mormor tænker i baby-baner også om dine småplanter og havelivet.\nJeg er fuld af beundring over den omsorg som jeg læser om mht. sterinlys i kolde nætter o.l.\nDet er et værre hekseri om foråret med alt det man sætter igang og jeg er min egen værste fjende, med alle mine forventninger om det helt rigtige haveliv.\nEt par ting har jeg dog lært om mig selv gennem årene:\nStaudesåning ikke er min styrke og med de priser der er på nettet - 30-45 kr for en god staude med stort rodnet, eller endnu bedre andres hjemmelavede stauder til billige penge på plantemarkedet i Lyngby - det vælger jeg.\nJeg magter ikke at producere flere sommerblomster end jeg selv skal bruge, så jeg kan ikke deltage i plantebytte arrangementer.\nSkvalderkål i hækken og imellem hostaerne, mælkebøtter i græsplænen de er faste bestanddele i min have - heldigvis forsvinder ærenpris og hønsetarm imellem stauderne når de vokser til.\nJeg hærder mine planter på den barske måde ved at åbne drivhusdøren, orker ikke at bære ud og ind.\nGenerelt ser det sgu meget godt ud når græsset et klippet...\nJeg vil have at foråret og især maj måned skal være en glæde og en fornøjelse og det har virkelig været en balancegang at holde humøret væk fra depressionen når jeg i dette forår rundt i bloglandet har set flotte æstetiske siddepladser og trappestenspyntninger o.m.a. imens jeg selv har siddet stækket med benet i skinne - MEN nu er jeg løsladt og nu skal der f..... plantes krukker til terrassen:-)\nMathias Emil 21. maj 2013 22.03.00\nKære Fru Sol,\nTusind tak for et helt igennem herligt, morsomt og hjertevarmt indlæg. Det har været en fornøjelse at læse med og hvor har du gjort mig glad. Ikke helt for sjov har jeg (også) trykket både ´skønt´ og ´mere af det!´\nMange gode tanker og lune smil,


æggemuffins med hytteost, emmentaler, cheddarost med chili. Perfekt som morgenmad, til brunchbordet og som en\nÆggemuffins med cheddar, fløde, hytteost og grøntsager. Vores køleskab er altid så ganske fyldt. Det giver sig selv med en stor familie som vores. Med tre skolemadpakker der skal laves, masser af eftermiddagsmad efter skole og inden sport der skal fortæres og så selvfølgelig middagsmad, morgensmadsprodukter og alt midt imellem. Men det hænder da engang imellem, at køleskabet bliver halvtomt, hvilket er okay, for så skal man tænke kreativt og forsøge, at få alle seks maver mætte og alle seks munde tilfredse! Men æg. Æg, æg, æg. I love it. Bare jeg har æg på lager. Æg gør mig søreme så mægtig tilfreds i maven. Du kan lave så mange retter med æg og så har de bare en så “lang tids mæthed-fornemmelse”.\nGrøntsager var der ikke meget tilbage af, blot en squash, som jeg grillede på grillpanden i lidt olie og så den svært lækre tørret skinke, fra Netto,som hedder “schwarzwald skinke – 200 gram” ( http://netto.dk )som smager så godt i stedet for bacon), men prøv at lægge dem på bagepapir på bagepladen og steg dem i ovnen på 200 grader i ca 15-20 min. Læg dem på køkkenrulle bagefter. De smager så godt. Sprøde, lækre, salte og mættende.\nNå, da jeg jo ellers var ved at løbe tør for andre grøntsager endte det med majs fra dåser og frosne søde ærter. Det blev godt. Jeg lavede en god portion. Så har man til madpakken eller en hurtig “hapser” på vejen.\nSådan laver du æggemuffins:\n80 gram majs\n80 gram emmentaler\n30 gram cheddarost med chili\nRør æggene, hytteost og fløden sammen.\nnu rører du majs og ærter sammen i\nhæld i muffinsforme, som du har smurt med med smør eller olie.\nlæg lidt cheddar/chiliost på toppen\nind i ovnen på 200 grader til æggemuffinsene hæver op og mærkes lettere fast, når du trykker med en finger på midten.(de falder let sammen, når de kommer ud af ovnen)\nMalene\tpå 04/06/2017 ved 10:51\nMums det lyder lækkert. Og nemt ikke mindst 🙂 Jeg tror jeg skal have lavet sådan nogle til eftermiddagene, hvor pigerne altid er sååå sultne, når de kommer hjem fra børnehave. Har du prøvet at fryse dem?\nBenedicte\tpå 04/06/2017 ved 21:52\nJa, det er så nemt OG lækkert.God idé som eftermiddagssnack. Har ikke prøvet at fryse dem, men det regner jeg bestemt med at man kan.


Basundervisning | Henrik Deleuran tilbyder undervisning i elbas / kontrabas\nHome » Om Henrik Deleuran\t»\nAlsidig basundervisning i både genrer og teknikker\nBasunderviser Henrik Deleuran, Aarhus\nJeg har spillet bas i over 30 år, heraf over 20 år som professionel bassist og underviser i forskellige sammenhænge i det aarhusianske musikmiljø. Jeg er en alsidig bassist og underviser i mange forskellige emner som groove, melodi spil og improvisation, indenfor forskellige genrer som fx. funk, rock, blues, jazz, latin, reggae, rock’n roll, pop, soul mv.\nJeg underviser også i:\nSkala- og akkordlære\nHørelære samt andre musikteoretiske emner.\nVærdier hos basundervisning.dk\nJeg elsker at afkode og undervise i de mysterier og hemmeligheder som dette skønne instrument gemmer på. Hvad enten det er kontrabas, elbas eller akustisk bas – hvert instrument har sin egen unikke lyd og udtryk.\nI undervisningen tager jeg udgangspunkt i elevens niveau, ønsker og behov, og sammen arbejder vi hen imod de mål som du ønsker at opnå. I denne læringsproces lægger jeg stor vægt på at skabe positiv energi og en god stemning, det giver nemlig det bedste resultat. Min tålmodighed, viden og erfaring sammen med elevens åbenhed og glæde ved at lære nye færdigheder, giver en optimal synergi og skaber en positiv udvikling.\nUdover at undervise i båndet og båndløs elektrisk bas, underviser jeg også i kontrabas.\nHenrik Deleurans baggrund som bassist og basunderviser\nJeg er oplært i både elbas og kontrabas af den verdensberømte danske bassist Niels Henning Ørsted Pedersen over en længere årrække i hans levetid. Hans personlighed, spillestil og tilgang til musikken, har haft en stor indflydelse på udviklingen af mit eget musikalske udtryk.\nUdover Niels Henning Ørsted Pedersen er der en lang række andre bashelte som i dén grad har inspireret mit basspil. De vigtigste tæller fx. Jaco Pastorious, John Patitucci, Marcus Miller, Mark King, Victor Wooten, Richard Bona, Flea, Jeff Andrews, Paul Chambers, Charlie Haden, Jeff Berlin, Stanley Clarke, Jimmy Haslip, Steve Bailey, Nathan East, Ed Friedland og Todd Phillips.\nJeg har mere end 25 års erfaring med undervisning af andre bassister. Dette har ført til udgivelsen af den berømte Bassline serie (basundervisning på video og nodebog) som nu tæller sammenlagt 7 bind med forskellige emner. Bassline serien er ikke kun en succes i Danmark, men udgives også på engelsk af det amerikanske forlag BassBooks.com og distribueres verden over af selskabet Carl Fischer (US). Find masser af videoinspiration fra blandt andet Bassline serien eller besøg webshoppen.\nJeg har også produceret musik og lyddesign til branding for en række danske virksomheder som, Grundfos, Jyske Bank, MAN Diesel, Envision Reklame Bureau, Cameleon Reklamebureau, Region Midtjylland, Østjydsk Kompetencecenter, Tuen Media, Deluca Film, Turbine Film, Filmkompagniet, Teknicar, Autopartner, Trip Trap, Fysio Film, Musikforlaget Fog mv.\n– du kan få smagsprøver på mine produktioner på www.soundlab.dk.


Coastal region - Køb din Sydafrikansk vine hos Winefinder\nProducenter i Coastal region\nKystregionen/Coastal Region er hjertet af den sydafrikanske vinindustri, og det er hjemsted for næsten halvdelen af alle vinområder i landet. Området dækker de fleste af de mest berømte regione og distrikter fra Swartland og Darling i nord til Cape Point og Constantia mod syd, Stellenbosch, Paarl og Franschhoek i øst. Det var også her, at den sydafrikanske vinhistorie startede med det hollandske Ostindiske Kompagni, og Jan van Riebeek plantede de første vinmarker i 1650'erne. Landets anden guvernør Simon van der Stel (som gav sit navn til Stellenbosch) grundlagde en vingård i Constantia i 1679. Kort tid efter blev landet verdensberømt for sine søde vine lavet af muscat drue (muscat de frontignan eller muscat blanc à petits korn), i constantia distriktet syd for Cape Town. Området er påvirket og formet af Atlanterhavet mod vest, Boland-bjergene i øst og Hottentot Holland Mountains mod syd, som beskytter mod de kolde havvinde. Hist og her rejser andre individuelle bjerge sig op og skaber specielle mikroklimaer som Pardeberg, Paarl Rock og Simonsberg. Området er varmt, men blæsende. Kølige havbrise blæser ind med tiltrængt kølighed fra Antarktis og bidrager til store forskelle mellem dag- og nattemperaturer. Men der en række forskellige mikroklimatisk jordbundsforhold, som giver en bred vifte af synergier. Havets indflydelse falder jo længere inde i landet du kommer (Paarl, Tulbagh og Franschoek), men her har bjergene og vinmarkernes høje placering en lignende effekt. Coastal Region overlapper også delvist Boberg-regionen, som er en generel oprindelsesbetegnelse for stærke vine, der kommer fra Paarl, Franschhoek, Wellington og Tulbagh


AP Sundhedscenter - Hofte,bækken og lyskesmerter\nFibersprængning i en af indadførernes muskler eller i hoftebøjeren.\nVed akutte smerter i lysken kan der være tale om en fibersprængning i en af indadførernes muskler eller i hoftebøjeren. Denne type skade opstår typisk i sportsgrene såsom fodbold og ishockey eller i andre sportsgrene, hvor der indgår retningsskift og kraftige accelerationer. Udover at træne indadførerne og hoftebøjerne, skal man i behandlingen også have fokus på at genoptræne hoftens yderste muskler samt mavens dybe og overfladiske muskler. Herved får man en stærk kerne, der kan stabilisere og kontrollere de store kræfter der påvirker lysken under fx retningsskift.\nSmerter i hofte-/lyskeområdet kan også være langvarige og diffuse. Lysken er et anatomisk kompliceret område med mange muskel-tilhæftninger og andre strukturer der kan give komplikationer. Fx kan låsninger og nedsat bevægelighed i symfysen, SI-leddet og lænderyggen give anledning til smerter i lysken. Herudover kan bl.a. sportsbrok (svaghed i den nederste mavemuskulatur) samt CAM/pincer i hofteleddet (anatomisk deformitet) give smerter, som kan være svære at komme af med.\nSom beskrevet ovenfor kan der være mange årsager til smerter i lysken. Det er derfor utroligt vigtigt at blive tilset at en fysioterapeut / Osteopat der kan udrede, hvor smerter stammer fra, så man kan lave en effektiv behandlingsplan.


Smukfest topper igen på prisen: Gebyr på afbetaling er fire gange højere end andre festivaler | Festival | DR\nSmukfest topper igen på prisen: Gebyr på afbetaling er fire gange højere end andre festivaler\nSmukfest tager 200 kroner i gebyr, mens Northside og Roskilde Festival ligger på henholdsvis 55 og 60 kroner.\nForbrugerrådet Tænk opfordrer til, at man tænker sig godt om, inden man vælger at købe på afbetaling. (Foto: Sarah Christine Nørgaard © Scanpix)\nSigne Haugaard Simonsen\nSarah Friis Elkjær\nDet er dyrt at købe på afbetaling, og det er ikke anderledes, når det gælder festivalbilletter.\nDe fleste danske festivaler tilbyder nemlig, at festivalgængerne kan betale billetten af flere rater, men så kommer der også gebyr på.\nSmukfest i Skanderborg er helt i top både med prisen på billetten og prisen for ikke at betale sin billet ved købet.\nFestivalen skal nemlig have 200 kroner ekstra i rater, når betalingen bliver delt op.\nFormand for Smukfest Poul Martin Bonde mener, at prisen er fair.\n-Det er et ekstra tilbud. Det er lidt dyrere hos os, men det er også helt igennem et frit valg, siger han.\nAndre store danske festivaler som Northside eller Roskilde Festival har også afbetaling, men her er gebyret henholdsvist 55 og 60 kroner.\nDen store prisforskel skyldes, at Smukfest er deres egen billetudbyder, fortæller Poul Martin Bonde.\n-Vi driver vores egen billetshop, og har de udgifter, som er forbundet med den. Når vi laver noget nyt, skal vi betale udviklingen af det, og det er man med til at dække omkostningerne på det, siger han.\nForbrugerrådet Tænk: Vær opmærksom på vilkårene\n1.100 mennesker har i år valgt at afbetale partout-billetten hos Smukfest. I år tog det 65 minutter, og så var alle 28.000 billetter til næste års festival væk fra hylderne.\nMen spørger man Forbrugerrådet Tænk, skal man tænke sig godt om, inden man vælger at købe på afbetaling. Man skal blandt andet være opmærksom på, om man kan komme ud af aftalen igen, hvis man pludselig får uforudsete udgifter.\n- Det kunne være en meget stor varmeregning eller andet, der er meget vigtigt at få betalt, så man ikke er forpligtet til at betale nogle penge, man ikke har, lyder det fra projektleder i Forbrugerrådet Tænk Frederik Giese.\nHan mener, det er bedre at spare op på sin egen konto, for derefter at købe billetten kontant.\n- Det er bedre end at tage et forbrugslån til at betale det. Det er billigere at lave en øremærket opsparing, hvor man eksempelvis aftaler med sine venner, at man gerne vil på festival igen næste år, og så sparer man op til det, siger han.\nEn partoutbillet til Smukfest koster i år 2.695 kroner. Det er dermed den dyreste festival i Danmark.


Apartment Koludrt bb Croatia i Korcula til Bedste Pris-garanti | Agoda.com\nRabat på Apartment Koludrt bb Croatia\nLumbarda, Korcula, Kroatien - Super placering - Se på kort\nFor rejsende der gerne vil opleve synet og lyden af Lumbarda, så er Apartment Koludrt bb Croatia det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Apartment Koludrt bb Croatia sikrer den utrolige service og de fremragende faciliteter dig et ophold du ikke vil glemme. Gæster der opholder sig på dette vidunderlige hotel kan blandt andet benytte sig af parkering, familieværelse.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda aircondition, opvarmning, altan/terrasse, fjernsyn, satellit-/kabel-tv, der vil glæde selv den mest kvalitetsbevidste gæst. Hotellet tilbyder et fremragende udvalg af rekreative faciliteter, som udendørs pool. Uanset hvilket formål du har med din rejse til Lumbarda, så er Apartment Koludrt bb Croatia det perfekte sted til en spændende rejse.\nFællesareal2 enkeltsenge, 4 dobbeltsenge, 2 sovesofaer


Kan du huske Anders og Julius fra TV? Nu er de begge døde | BILLED-BLADET\nOnsdag, 11. maj 2016 - af Ken Richter\nKan du huske Anders og Julius fra TV? Nu er de begge døde\nAnders Chr. Sørensen\nAnders levede fem år længere end sin storebror Julius. Brødrene blev kendt gennem Søren Ryges TV-programmer.\nAnders og Julius blev berømte tilbage i 90'erne, hvor TV- og havemanden Søren Ryge Pedersen nåede at lave syv hverdagsportrætter af de to specielle brødre. De to halvbrødre blev aldrig gift og nåede at bo sammen i 53 år på Skuregården tæt ved Rønde på Djursland. For fem år siden døde Julius, og nu er Anders også gået bort. Begge brødre nåede at blive 85 år.\nTrods berømmelsen på TV blev Anders og Julius ved med at være sig selv. Der blev ikke lavet om på noget. Julius kunne godt nyde opmærksomheden, mens Anders tog det mere afslappet. Han brød sig nemlig ikke om at se sig selv på fjernsynet, og han påstod, at han aldrig havde set alle afsnittene på DR TV med sig selv og sin storebror.\nAnders boede alene\nDe sidste fem år af sit liv, boede Anders alene på gården, hvor de to brødre også havde passet deres mor Johanne frem til 1977.\n- Selvfølgelig savner jeg Julius, fortalte Anders BILLED-BLADET for fem år siden. - Det var jo rart, når han sad i stolen, og jeg kunne diskutere lidt med ham. Også selv om vi sommetider kom lidt på kant, smågrinede Anders den gang ved mindet om hverdagen med sin storebror.\nEn sten ved mors grav\nInden sin død for fem år siden havde Julius besluttet, at han ville ligge ved de ukendte ved Bregnet Kirke, og det ønske, sørgede Anders for, blev opfyldt.\n- Men jeg gav ham en sten som minde ved siden af vores mor, og der er plads til mit navn nedenunder, havde Anders planlagt.\nLÆS MERE: Brødrene Anders og Julius blev en populær TV-julegave\nDe skal være med i Den store jule- og nytårsbagedyst\nHolly fra Ulven kommer: Her har du set hende før\nBodil Jørgensen afslører: Her er min ...


Energiselskab går i offensiven – Brug Energien Fornuftigt\nEnergiselskab går i offensiven\nPressemeddelelse – 2. december 2016\nEnergiselskabet SEAS-NVE gør op med energispare-fanatisme i ny, interessant kampagne, der blandt andet omfatter en film med en irriterende og bedrevidende onkel. Radius Kommunikation og Chimney har eksekveret, og du kan se med her.\nDer er ingen grund til at frådse med energien.\nDet har vi alle fået banket ind i knolden via diverse energisparekampagner de seneste mange år, og de fleste af os har da også lagt tidligere tiders massive overforbrug bag os.\nI dag har et ethvert energiselskab med respekt for sig selv oven i købet sin egen hjemmeside med gode råd til alt, der kan dæmpe energiforbruget, og den underliggende parole har altid været den samme: At energiforbrug grundlæggende er en synd.\nDen indsigt har energiselskabet SEAS-NVE vendt på hovedet i en ny kampagne, som gør op med skammen og de velmenende, men ofte alt for bedrevidende eksponenter for den.\nLug ud i sparerådene\nUnder overskriften ”Brug Energien Fornuftigt” har energiselskabet skabt et kampagneunivers med udgangspunkt i et website, som både indeholder indsigter om danskernes vaner og holdninger til energiforbrug – og en række jordnære råd til energibesparelser i husholdningen.\n– Vores oplevelse, som vi har fået bekræftet i en Epinion-undersøgelse, er, at mange danskere står af over for spareråd, som måske nok er konkrete, men som også kan være bøvlede i en travl hverdag, siger Rikke Harbo Trikker, der er kommunikationschef hos SEAS-NVE og ansvarlig for kampagnen.\n– Eksempelvis er det de færreste, som gider slukke samtlige apparater i hjemmet ved at hive stikket helt ud, hvilket er ét af de råd, mange af os er vokset op med. En standby-funktion er hurtig og bekvem, så dén bruger langt de fleste danskere – og det kan jeg egentlig godt forstå, fortsætter hun.\nNej til skyld med skyld på\nSEAS-NVE har i processen screenet flere end 100 energispareråd fra både egne og eksterne kilder. Af dem har knap 20 fundet vej til det nye website, som primært indeholder spareråd, som både er enkle at leve op til – og som har en reel nytteværdi. Det sidste skal gøre op med mange års skyld med skyld på i energidebatten.\n– De fleste af os har lært, at man skal slukke lyset, når man forlader et rum, og det er bestemt også fint. Men med elforbruget i moderne pærer er det nødvendigvis det, som for alvor batter. Hverken privatøkonomisk eller i det store klimaregnskab. Det giver for eksempel langt mere værdi at huske at afkalke elkedlen eller at undgå et åbent køleskab med en vægelsindet teenager foran. Så når vi siger ”brug energien fornuftigt”, er det både et forsøg på at rydde op i forældede energiråd og et udtryk for, at gode råd ikke er universelle, men individuelle, siger Rikke Harbo Trikker.\nDen irriterende onkel\nKampagnefilmen tager udgangspunkt i Familien Langvad – komplet med mor, far, teenagedatter og tvillingedrenge – og deres temmelig irriterende onkel Sven, som kender alle spareråd, der findes, og ikke er bleg for at give dem videre.\n– Vi kender alle sammen én som Onkel Sven, som mener at have opskriften på den rigtige måde at leve på. Og det kan være fint nok, men en gang imellem tager det overhånd. Hvilket er det, filmen er en kærlig skildring af, siger Rikke Harbo Trikker.\nFans af Klovn-universet vil lægge mærke til Roger Kormind, der er castet som onkel Sven.\nHan blev i serien kendt for at skildre fætter Andreas, som vel nok er én af tv-historiens mest irriterende figurer. Om han er lige så irriterende som onkel Sven, må være op til den enkelte at vurdere.\nRadius har sammen med SEAS-NVE skabt kampagnen, som primært vil leve på sociale medier. Chimney har produceret filmen.


Louises hverdag: Gratitude Journal uge 5 2018\nIndsendt af Louise i Gammelby kl. 15.53\nLouise TT 5. februar 2018 kl. 19.37\nDet her indlæg gjorde mig glad, efter at have læst om din træning for uge 5. Det lyder bestemt som om det har været en hård uge for dig, så jeg er glad for, at du også kunne finde så mange ting du alligevel er taknemmelig for. Det viser, at du har en helt vildt fantastisk evne til at finde lyspunkterne. Det beundrer jeg virkelig. Du er inspirerende <3\nJeg er også glad for, at du fandt Pepsi Max med Lime, og at du også kan lide den.\nEndnu engang tak for alle de gange du nævner mig. Og igen stort tak for at du glæder dig til mit SimsSøndag. Det gør mig virkelig glad, at du sætter pris på dem. Tak for at du er dig<3\nJeg håber uge 6 kommer til at have lige så mange punkter.\nLouise i Gammelby 10. februar 2018 kl. 00.49\nhjertelig tak for dine dejlige ord <3\nJa, der var en masse gode ting midt i alle de angstanfald - heldigvis da :-)\nTak, denne uge har været meget stille, for jeg har haft influenza hele ugen, så det meste af tiden er gået med at ligge syg. Nu er det værste heldigvis overstået.\nJeg håber, du får en fantastisk god weekend <3 Kram <3\nLouise TT 10. februar 2018 kl. 17.45\nDer er en del der er ramt af den influenza, der kører rundt. Men det er da rigtig træls.\nJeg håber du snart er helt ovenpå igen<3\nDu må også have en god weekend, om ikke andet, så det der er tilbage.\nLouise i Gammelby 12. februar 2018 kl. 03.35\nJa, der er mange, der er syge. Håber, du ikke er ramt :-)\nTak, i dag har jeg det godt, så det er luksus og nydes i fulde drag :-) Kram <3\nLouise TT 12. februar 2018 kl. 19.59\nHvor er det dejligt at høre, du er rask igen. Jeg er heldigvis gået fri denne gang - indtil videre. Så det er dejligt :-)\nLouise i Gammelby 13. februar 2018 kl. 17.03\ndejligt, at du ikke er ramt af influenza. Vi håber, det varer sådan ved :-) Kram <3


Kulturstationen Vanløse er åben\nKulturstationen Vanløse er åben – læs mere om hvordan?\nSenest opdateret mandag. d 26 oktober kl. 15.00\nKulturaktører, private brugere og samarbejdspartnere kan bruge lokalerne i Kulturstationen Vanløse. Vi glæder os til at se jer igen.\nKrav til ophold og mundbind\nFra torsdag den 29. oktober til den 2. januar skal der bæres mundbind i kulturhuset og biblioteket. Mundbindene kan tages af, hvis man sidder ned.\nFra den 26. oktober til den 22. november sænkes forsamlingsforbuddet til 10 personer. Det betyder, at der i fællesarealerne og ved bevægelsesaktiviteter, møder, kurser og workshops, hvor en eller flere af deltagerne er over 22 år, højst må være 10 personer i lokalet. Ved kulturarrangementer på stolerækker gælder retningslinjerne om 2 m2 per. person i lokalet. Er tale om bevægelsesaktiviteter samt undervisning ved borde og stole for børn og unge under 22 år, må man være højst 50 personer inklusiv voksne undervisere forudsat, at man overholder de øvrige restriktioner omkring afstandskrav og maxantal i lokalerne. For siddende børn og unge kulturarrangementer på stolerækker gælder retningslinjerne om 2 m2 per. person i lokalet. Læs mere om retningslinjerne for kulturaktiviteter her.\nDe aktuelle afstandskrav og maxantal i lokalerne finder du nedenfor.\nKvansalen: (120 m2)\nAktiviteter for deltagere over 22 år: 10 pers. for siddende arrangementer ved borde og stole, 60 pers. for siddende arrangementer på stolerækker i samme retning, og 10 pers. for bevægelsearrangementer.\nAktiviteter for deltagere under 22 år inkl. 1 træner eller underviser over 21 år: 50 pers. for siddende arrangementer ved borde og stole, 60 person ved arrangementer på stolerækker, og 30 pers. for bevægelselsaktiviteter\nKultursalen: (50 m2)\nAktiviteter for deltagere over 22 år: 10 pers. for siddende arrangementer ved borde og stole, 25 pers. for siddende arrangementer på stolerækker, og 10 pers. for bevægelsearrangementer.\nAktiviteter for deltagere under 22 år inkl. 1 træner eller underviser over 21 år: 25 pers, for siddende arrangementer, 12 pers. for bevægelselsaktiviteter\nFlexsalen: (240 m2)\nAktiviteter for deltagere over 22 år: 10 pers. for siddende arrangementer ved borde og stole, 120 pers. for siddende arrangementer på stolerækker i samme retning, og 10 pers. for bevægelsearrangementer.\nAktiviteter for deltagere under 22 år inkl. 1 træner eller underviser over 21 år: 50 pers. for siddende arrangementer ved borde og stole, 120 person ved arrangementer på stolerækker, og 60 pers. for bevægelselsaktiviteter\nHar du allerede booket et andet lokale kan du ringe til Kultur V på 3366 3050 alle hverdage mellem 10-12, med henblik på yderligere information og spørgsmål.\nAlle fester skal pt. slutte kl. 22.00. Ønsker du at booke et lokale til fest, eller har du allerede booket et festlokale, opfordrer vi dig til at kontakte Café Oasen på info@oasen2720.dk for yderligere info.\nLæs mere om hvad Kultur V gør for at undgå smittespredning her


Cookie Politik | Deerhunter Jagttøj\nPå hjemmesiden Deerhunter.eu anvender vi cookies i overensstemmelse med nærværende cookiepolitik.\n3. Cookies på Deerhunter.eu\nPå Deerhunter.eu bruger vi cookies til at undersøge, hvordan vores hjemmeside bliver brugt og til at forenkle og forbedre dit besøg. Oplysningerne i statistikken er anonyme og kan ikke henføres til navngivne brugere.\nVi bruger følgende typer cookies på Deerhunter.eu:\nDeerhunter.eu sætter som 1. part:\nDerudover sætter følgende 3. parter cookies på Deerhunter.eu:\nwww.google.com/analytics/ Persistent cookie Indsamler statistik om, hvornår den besøgende har besøgt hjemmesiden samt oplysninger om, hvilke sider den besøgende typisk kommer fra og går videre til. 2 år\nwww.addthis.com Persistent cookie Indsamler statistik om, fra hvilken kilde den besøgende er havnet på vores hjemmeside samt, hvilke sociale medier de måtte have brugt til deling af artikler. 1 år\nwww.hotjar.com Persistent cookie Indsamler statistik omkring den besøgendes brug af vores hjemmeside. 11 måneder\nAlle tidligere satte cookies for deerhunter.eu bliver slettet automatisk så snart du ændre dit samtykke fra "Ja" til "Nej".


Det skal du streame i marts: Superkræfter, selvmord og klamme dyr / Guide\nDet skal du streame i marts: Superkræfter, selvmord og klamme dyr\nFleabag prøver at lade som om, at alt er okay – selvom det hele ramler, og hendes liv består af en endeløs række af drukture, selvdestruktive one night-stands og akavede møder med sin nære familie.\nHun beskriver sine følelser direkte til kameraet i bedste Frank Underwood-stil, men man fornemmer, at facaden kan krakelere, hvert øjeblik det skal være.\nIdeen til ’Fleabag’ fik Phoebe Waller-Bridge efter sit 10 minutters standup-show, som behandler samme problemer og tragedier som serien. Showet gav hende adgang til at udfolde karakteren i en serie, der er blevet særdeles godt modtaget – og vi kårede den da også som den tredjebedste serie hele sidste år på grund af dens bramfri britiske humor og de alvorligt eksistentielle lag, som gør den til en sjældent vægtig komedieserie.\nNu kan serien ses herhjemmefra, og der er ingen grund til at lade være.\nMed ‘Daredevil’, ’Jessica Jones’ og ’Luke Cage’ har Netflix haft stor succes i Marvel-universet. Og nu slutter den fjerde superhelt sig til flokken.\nAlle formodede, at Danny Rand (Finn Jones, som spillede Loras Tyrell fra ’Games of Thrones’) døde som 10-årig i et flystyrt med sine forældre, men efter 15 år vender han tilbage til sin hjemby i forsøget på at vinde sin families storvirksomhed tilbage. Samtidig trues han af en ny fjende i byen, som tvinger ham til at bruge sine superkræfter.\nIkke ulig Batman er Danny Rand en kampsportstrænet rigmand – dog uden maske og kappe.\nPremiere 17. marts på Netflix\nJessica Lange og Susan Sarandon spiller de skuespillerlegender Joan Crawford og Bette Davis, der i 1962 indspillede Robert Aldrichs Oscar-nominerede thriller ’What Ever Happened to Baby Jane?’.\nMed smukke kostumer, skulderpuder og fjer i håret iscenesætter ’Feud’ den virkelige historie om den intense splid mellem de to excentriske stjerner. Man følger dem både før, under og efter optagelserne og kommer ind under huden på kvinderne, der kæmpede om succes, berømmelse og anerkendelse.\nSkaberen bag ’Glee’ og ‘American Horror Story’, Ryan Murphy, er blandt bagmændene, hvilket er noget, der ligner en garanti for en underholdende omgang drama.\nPremiere 6. marts på HBO Nordic\nAltid højproduktive Woody Allen lavede sidste år sin første tv-serie, og nu kan man endelig få adgang til den herhjemmefra på den nye tjeneste Amazon Prime.\nPå filmlærredet har han efterhånden overgivet sine hovedroller til andre (mestendels yngre) skuespillere, men her er han tilbage i fokus sammen med et stærkt hold af blandt andre John Magaro (’Carol’, ’The Big Short’), Miley Cyrus (!) og Elaine May (’Small Time Crooks’).\nHandlingen er sat i en turbulent oprørstid i 60’ernes USA, hvor en uventet gæst (Cyrus) flytter ind hos en middelklassefamilie og vender op og ned på den trivielle dagligdag. Vi får selvironi, ateist-jokes og neuroser i vanlig Woody Allen-stil.\nPremiere 24. marts på Amazon Prime\n’Black-ish’ sæson 1 og 2\nEfter at have skabt en god karriere i reklamebranchen og fået et fedt hus opdager Andre (Anthony Anderson), at han har opdraget sine sorte børn med en hvid middelklassementalitet – og det vil han nu rette op på. Andre er nemlig forbløffet over sine børn, der absolut ingenting ved om deres rødder og ikke har noget tilhørsforhold til de afrikanske traditioner. Hans søn kræver tilmed at få en bar mitzvah.\n‘Black-ish’ er på nogle områder en traditionel sitcom, en slags moderne Cosby-show, men har alligevel fået stor ros for sin skarpe behandling af raceproblemetikker – i en hyggelig ramme. Anthony Anderson har været nomineret til både en Golden Globe og en Emmy for rollen, og også Tracee Ellis Ross, der spiller hans kone, har modtaget mange superlativer.\nNetflix’ nye serie er baseret på Jay Ashers succesungdomsroman af samme navn. Den unge Clay Jensen (Dylan Minnette fra ’Let Me In’) forsøger at opklare, hvorfor hans skolekammerat og crush Hannah (skuespillerdebutanten Katherine Langford) har begået selvmord ud at det blå.\nEn dag kommer han hjem til en pakke, som indeholder kassettebånd, hvor Hannah har indspillet 13 årsager til sin pludselige afsked med livet. Og nu er der ikke andet for end at lytte til alle båndene for at finde ud af, hvad der skete.\n’Spotlight’-instruktøren Tom McCarthy har instrueret to afsnit og også produceret teenagedramaet, hvilket forhåbentligt borger for en høj kvalitet.\nPremiere 31. marts på Netflix\n’Hand of God’ sæson 2\nInstruktøren bag ’Monster’s Ball’, ’Drageløberen’ og ’World War Z’, Marc Foster, er en af producerne bag Amazons serie ’Hand of God’, der kommer med anden og sidste sæson denne måned.\nI ’Hand of God’ følger man den korrupte dommer Pernell Harris (Ron Perlman), der efter et sammenbrud begynder at høre Gud tale til sig. Og hvad gør man, når man begynder at høre stemmer og se ting, og lægerne ikke kan finde ud af, hvad der sker inde i ens hjerne? Man tager sagen i egen hånd.\nEfter Pernell bliver dømt for et mord, skal han tage stilling til tro, mistro, familie, retssystemet og Gud.\nKan ses fra 10. marts på Amazon Prime\nHvad der sker efter døden, er et spørgsmål, som menneskeheden altid har søgt svar på. Men tænk, hvis videnskaben faktisk kunne dokumentere, at der fandtes et liv efter det sidste åndedræt? Det er, hvad videnskabsmanden Thomas Harbor (Robert Redford) har gjort i ’The Discovery’, der er en Netflix-originalfilm.\nEfter opdagelsen opstår der en voldsom bølge af selvmord i befolkningen, da alle vil vide, hvad der sker på den anden side. Thomas’ søn Will, spillet af ’How I met Your Mother’-stjernen Jason Segel, er derimod ikke helt overbevist om, at hans fars opdagelse passer. Og det hele bliver vendt op og ned, da han forelsker sig i den unge Isla (Rooney Mara, ’Her’), der har sine egne årsager til at forsøge sig med livet på den anden side.\nPremiere 31. marts på Netlix\n’Animals’ sæson 2\nI 70’erne var det tegnefilmen ’Fritz the Cat’ der provokerede, i 2014 kom Netflix’ ’BoJack Horseman’ om hesten med store eksistentielle problemer, og sidste år kunne HBO præsentere endnu en animationsfilm om dyr – endda dem af laveste rang i New York: Duerne, insekterne og rotterne.\nDenne måned kommer anden sæson af Duplass-brødrenes sorthumoristiske animationserie ’Animals’, og vi er tilbage i det benhårde miljø, hvor kastesystemet og naturens fødekæde dominerer. Læs vores anmeldelse af sæson 1 her.\nKan ses fra 18. marts på HBO Nordic\n’Love’ sæson 2\nI første sæson af Judd Apatows ‘Love’ blev vi introduceret for den spirende manuskriptforfatter Gus (Paul Rust) og den alkoholiske og stofmisbrugende Mickey (Gillian Jacobs). Han er akavet, nørdet og godhjertet, hun er hans modsætning. Alligevel – eller måske netop derfor – forelsker de sig i hinanden.\nI anden sæson forsøger de at give kærligheden en chance. Med et forhold af den slags, hvor man godt må knalde med andre, men vælger at lade være – som Mickey siger. Der er lagt op til store udfordringer pakket ind i uhøjtidelig komik.\nKan ses fra 10. marts på Netlix


Velkommen tilbage, Moody\nDet er ikke hver dag, man får muligheden for at opleve en så spændende koncertpakke som aftenens i Royal Arena. Ikke nok med at koncerten var co-headlined af to af de bedste bands på dette års Copenhell, publikum fik også fornøjelse af amerikanske Of Mice & Men, der spillede en særdeles festlig koncert på dette års Roskilde Festival. Tre bands, der alle har spillet danske koncerter til topkarakter inden for det seneste år: hvad mere kan man forlange?\nEffektivt og gennemtænkt sangvalg\nTil trods for, at der var udsolgt, var der langt fra fyldt op i Royal Arena, da Of Mice & Men gik på scenen. Ikke overraskende påvirkede det lyden. David Arteaga tævede løs på trommerne i hidsigt tempo, og det buldrede rundt i hele salen, mens forsanger Aaron Pauley blev udsat for unødvendig og langt fra planlagt rumklang. Det stod på samtlige 30 minutter, den amerikanske kvartet stod på scenen. Men udover de kritisable lydforhold, der skulle vise sig at gøre sig gældende for alle aftenens bands, var det ikke meget at kritisere Of Mice & Men for.\nSelvom scenen virkede lidt for stor til kvartetten, formåede amerikanerne at tæmme ikke blot arenaen, men også publikum. Især de to guitarister, Phil Manasala og Alan Ashby, leverede et solidt og indlevende sceneshow, der generelt modtog fin respons fra publikum. Man kunne frygte, at bandets metalcore-orienterede lyd ville være en for stor mundfuld for de fremmødte, men publikum virkede både interesserede og ikke mindst engagerede i, hvad der skete på scenen. Of Mice & Men skal roses for at have sammensat en kort, men velvalgt sætliste. Seks numre med fokus pålidt mindre metalcore og lidt mindre skønsang end normalt. En sang som ’Would You Still Be There’ var undladt til fordel for mere heavy metal-orienterede numre, hvor specielt ‘Pain’, ‘You Make Me Sick’ og ‘The Depths’ fik temperaturen til at stige i arenaen.\nOf Mice & Men spillede et veludvalgt sæt, herunder den nye sang ‘Warzone’, og gjorde det generelt overraskende godt som aftenens første band. Små 30 minutters skarpt skåret indhold. Intet ekstraordinært, men særdeles effektivt.\nEn storslået visuel oplelvelse\nSidste år udgav In Flames deres 12. Studiealbum, ‘Battles’. En plade, der for alvor var et farvel til den melodiske dødsmetal, der ellers har præget gøteborgenserne i store dele af karrieren. Svenskerne er kommet langt, siden de blev dannet i 1990, musikalsk som popularitetsmæssigt. Det herskede der heller ingen tvivl om mandag aften. Publikum var mødt talstærkt frem og stod parat, fra det øjeblik det store In Flames-banner blev lyst op i et rødt skær, og tonerne til ‘Drained’ fra netop sidste års udgivelse, lagde som det første af de 19 numre, In Flames havde afsat til de danske publikum.\nSelvom svenskerne er kommet langt og har skabt sig en hel ny fanbase med deres seneste udgivelser, virkede aftenens fremmødte publikum forholdsvis ligeglade med, hvad Anders Fridén og ensemblet havde i ærmet. Trekløveret ‘Take This Life’, ‘Trigger’ og ‘Only for the Weak’ blev luftet tidligt i sættet. Tre numre, der normalt er enorme crowd-pleasere. Numre, der typisk skaber momentum og sætter publikum på kogepunktet. Mandag aften var størstedelen af publikum knapt så interesserede, og når publikum ikke er det, må Fridén synge alene, og det er en ting, den ellers karismatiske forsanger aldrig har formået.\nDet var absolut ikke Fridéns aften. Forsangerens problemer blev kun forværret af, hvad der lød som en slidt vokal samt akustikken i arenaen. Det var svært at tolke størstedelen af svenskerens rensang. Selvom publikum i nogen grad fik fundet koncertånden frem under ‘Only for the Weak’, formåede Fridén at klynke nummeret ned under gulvbrædderne i en ulidelig suppe af forsøgt skønsang.\nHvad Fridén ikke havde vokalmæssigt, gjorde det medbragte sceneshow meget for at opveje. Lys- og billedsiden var eksekveret til perfektion og skabte præcist det ekstra element af sanseoplevelse, som det forventes af bands af In Flames’ kaliber. En storslået produktion, som få bands kan konkurrere med.\nGenerelt var aftenens koncert en visuel oplevelse, i højere grad end musikalsk. Også selvom Fridén gjorde det langt bedre på nyere In Flames-numre. I stærk kontrast var et af aftenens helt store højdepunkter at høre ‘Moonshield’ og ‘The Jester’s Dance’, fremført live i Danmark for første gang i mange år i lukket sal. Et nostalgisk højdepunkt, der paradoksalt nok dannede en pendant til et af koncertens andre højdepunkter, fremførelsen af ‘The Truth’ og ‘The End’ fra ‘Battles’. To højdepunkter, hvor band og publikum for alvor fandt hinanden, og bandets mangeårige karriere og langsomme stilskifte blev afspejlet i publikums reaktion.\nTrods en sløj start lykkedes det i sidste ende In Flames at få tændt størstedelen af det mandagstrætte publikum. Det var en arbejdssejr, der især blev båret frem af den storslåede produktion og en veldisponeret sætliste, der helt banalt leflede for nye som gamle fans og dermed formåede at favne alle.\nMandag i Royal Arena var Five Finger Death Punch-day. Det er muligt, at In Flames officielt co-headlinede, men da det sorte lærred, der havde dækket scenen, faldt, og forsanger Ivan Moody energisk kastede sig ud i ‘Lift Me Up’, herskede der ingen tvivl om, hvem aftenens hovednavn var. Den amerikanske kvintet blev budt velkommen tilbage til Danmark på fornem vis.\nFive Finger Death Punch er inkarnationen af den amerikanske drøm. Alt er lidt større, lidt vildere og lidt højere – og nok også lidt dummere. Til trods for at bandets sceneproduktion på ingen måde kunne matche In Flames’ fremragende show, var det kæmpe kranie med laserlys som øjne imponerende. Det samme var koncertens lydniveau. Alt havde fået et nøk op, og hvad bandet desværre manglede af energi på scenen, opvejede lydniveauet tildels. Royal Arena var dog ikke venlig, og det hjalp et øget lydniveau ikke på.\nIvan Moody var på. Tilstede og tilbage i overbevisende form. Det samme var Chris Karl, der svingede bassen og skægget som en sand viking. Zoltan Bathory og Jason Hook var knapt så engagerede. Man skulle tro, at et nummer som ‘Got Your Six’ kunne engagere de herrer, men nej. Det er ellers ikke, fordi amerikanernes kompositioner ikke levner plads til at sætte krop bag riffsne. Det er alt andet lige slapt ikke at præstere mere, når man har så trofast et publikum i ryggen. Når alle knuckleheads skriger på kommando under ‘Bad Company’, så kunne man i det mindste lade, som om det ikke var mandag.\nMen Moody var der – og han havde det sjovt. Agerede frontmand. Den rigtige Five Finge Death Punch-frontmand, der elsker enhjørninge og er far for hele knucklehead-familien. Han instruerede i fællessang, satte pitten i gang og lignede i det hele taget en mand, der var glad for at være tilbage på scenen. Tilbage i front for det amerikanske flagskib. Selv koncertens ellers fjollede akustiske afsnit blev reddet i land af Moodys entusiasme og vokalmæssige levering. Moody: Din undskyldning for at svigte os er mere end godkendt, men du må godt lige stramme dig an, hvad angår din overdrevne brug af vokalsamples. Velkommen tilbage.\nMed ‘Jekyll and Hyde, ‘Over and Under It’ og ‘The Bleeding’ afsluttede Five Finger Death Punch deres del af aftenens koncert. På ingen tid var bandet væk fra scenen igen. Efter lidt over en times spilletid. Vi grinede og jublede naturligvis, da Moody gjorde det klart, at bandet var ligeglad med at skulle betale $1.000 ekstra pr. minut, de stod for længe på scenen. Det virkede desværre ekstremt hult, da bandet efterfølgende forlod scenen efter to minutters overtid. Vel at mærke til tonerne af bandets eget cover af ’House of the Rising Sun’. Det er smådumt, på kanten til at være dumsmart. Når nu så få fucks alligevel gives, så spil da ’House of the Rising Sun’. Giv publikum det ekstra, I lover. Det gjorde Five Finger Death Punch ikke. Danskerne fik præcis den samme koncert som alle andre lande på tourneén. Naturligvis. Men så skal man ikke proklamere, hvor ligeglad man er, og at man er der for sin fans. En fjollet og smådum afslutning på en ellers god koncert.\nSå hvad kan man mere forvente, når tre koncertstærke bands mødes i Royal Arena? Man kan efterhånden godt forlange en god akustik. Hele aftenen var påvirket af lydforholdende i Royal Arena, desværre. De tre bands gjorde hver deres for at gøre mandag til en festdag og lykkedes langt hen af vejen, men lydmæssigt blev det aldrig den perfekte oplevelse.


Ålsø kirke er en af Danmarks længste landsby kirker. Kirken er blevet bygget over 3 faser, med den første fase helt tilbage fra omkring år 1050 til og med den sidste fase i 1500 årene.\nDa kirken først blev bygget, var det en lille kirke i granit og kalk som var typisk for den tid. Kirken var indrettet med et skib hvor menigheden opholdte sig, og et kor hvor præsten kunne fejre messe. Der er ikke mange spor tilbage af den originale kirke.\nDen anden bygge fase begynder i den sene middelalder og varer et par hundrede år frem til renæssancen omkring år 1500. Kirken blev bygget om i en gotisk stil. På dette tidspunkt fik kirken også et våbenhus, et sakristi, og et tårn.\nDen sidste fase skete i 1500 årene, da en rigmand og hans hustru byggede en herregård nogle kilometer fra kirken og satte tydelige og personlige præg på kirken. Stilen var primært renæssances, dog er der stadig spor af det gotiske tilbage rundt omkring på kirken.\nI både det ydre og det indre er Ålsø Kirke utrolig smukt udsmykket. I N- muren en kvader med reliefhugne ranker, som utvivlsomt stammer fra den ældste kirke. Blændings prydede gavle som er tilbage fra den gotiske stil. Samt våbenhus og gravkapel med svungen renæssancegavl.\nNøgle kan lånes hos graveren i arbejdstiden.\nLæs mere om Djurslands kirker her


Dræbt ægtepar fra Låsby: Uhyggelige detaljer om dobbeltdrab afsløret\nSagen om drabet på Kirsten og Jørgen Kragh fra Låsby fortsætte i dag ved Retten i Randers.\nTorsdag afgav statsobducent Lene Boel vidneforklaring\nDrabet på Kirsten og Jørgen Kragh fra Låsby var voldsomt og brutalt. Det blev beskrevet i detaljer, da statsobducent og professor i retsmedicin Lene Boel torsdag afgav vidneforklaring ved Retten i Randers.\nLene Boel deltog ved de retstekniske undersøgelser af findestedet ved Vonge nær Horsens, hvor Lars Kragh 12. juli 2016 blev anholdt. I bilens bagagerum lå ligene af hans forældre, svøbt i plastiksække og dækket med et tæppe. Hun deltog også ved obduktionen af Kirsten Kragh, og i retten afgav hun forklaring om både findesteds-undersøgelsen og obduktionen af ægteparret.\nHer kom det frem, at både Jørgen og Kirsten Kragh blev dræbt med kraftige slag med en tung genstand - formentlig den flade bagkant af en økse - med knuste kranier og voldsomme hjernelæsioner til følge.\nJørgen Kragh blev ramt af minimum to slag, mens Kirsten Kragh blev ramt af minimum ni slag.\n"Der er anvendt meget stor kraft og en meget tung genstand. der skal meget stor kraft til at lave de her læsioner," forklarede Lene Boel.\nDommerne ønskede at vide, om hvert af slagene kunne være dræbende, og det bekræftede Lene Boel\nDommerne ønskede også at vide, om der var forskel i antallet af kvæstelser. Til det svarede Lene Boel: "Ja. Kirsten Kragh er påført flere slag i hovedet. Hun er den, der er værst tilredt. Hun har flere kraniebrud."\nEfter det spurgte anklager Birgitte Ernst, om skaderne var større end det, der er nødvendigt for at døden indtræffer. Det svarede statsobducenten ja til.\nDrabet blev begået ved Kirsten og Jørgen Kraghs fritidshus i Uggelhuse nær Randers torsdag 7. juli 2016. Her var Kirsten og Jørgen taget til uden at vide, at Lars Kragh befandt sig i huset.\nIfølge Lars Kragh blev han vækket af forældrene, der kom ind ad døren. Lars Kragh fortalte tirsdag i retten, at mødet var lidt anspændt - og han følte, at forældrene inspicerede huset.\nDa Kirsten Kragh roder i nogle tasker med hans vasketøj, bliver han sur og siger, at hun skal stoppe. Da det ikke sker, tager han fat i hende og der opstår håndgemæng.\nFaderen kommer ifølge Lars Kragh stormende med en økse, da han vil have Lars til at stoppe. Han slår ikke ud efter Lars, men der opstår slagsmål om øksen mellem alle parter. Lars Kragh får til sidst fat i øksen og slår først sin far, så sin mor og så sin far igen.\nLars Kragh nægter sig skyldig i drab, men erkender sig skyldig i usømmelig omgang med lig. Han mener drabene skete i selvforsvar. Ifølge en mentalerklæring var Lars Kragh sindssyg i gerningsøjeblikket.\nRetssagen fortsætter i dag med anklageren og forsvarens procedure om skyldsspørgsmålet, og der ventes også at blive afsagt en slutkendelse i dag.\nPubliceret 22 September 2017 08:30